Belivukova supruga uhapšena zbog pranja novca - KRIK\nObjavio/la KRIK.rs 09/12/2021\nSupruga i tašta Veljka Belivuka, optuženog za organizovanje kriminalne grupe koja je izvršila pet brutalnih ubistava, uhapšene su zbog sumnje da su prale novac za ovu kriminalnu grupu, saznaje KRIK. Osim njih, privedena je i supruga Belivukovog najbližeg saradnika Marka Miljkovića, kao i vanbračna supruga još jednog optuženog člana grupe.\nBelivukove supruga i tašta, Miljkovićeva supruga, kao i vanbračna supruga Filipa Ivanovski, optuženog člana ove kriminalne grupe, osumnjičene su da su prale novac duži vremenski period.\nOne su, kako se sumnja, na svoje ime kupovale nepokretnosti i vredne stvari novcem za koji tužilaštvo veruje da potiče od ilegalnih poslova kriminalne grupe koju je osnovao Belivuk, saopštilo je Tužilaštvo za organizovani kriminal.\nTužilaštvo je još u februaru ove godine, nakon hapšenja Belivuka i njegovih saradnika, pokrenulo postupak kako bi ispitalo tokove novca ove grupe, ali je ovo prvo hapšenje koje ima veze sa pranjem novca. Ranije je, u okviru ove istrage, u svojstvu građanina saslušan Aleksandar Kajmaković, vlasnik preduzeća koja drže neke od najpoznatijih restorana, noćnih klubova i kafića u glavnom gradu.\nBelivuk i Miljković su u pritvoru u kome čekaju početak suđenja. Oni su optuženi za organizovanje kriminalne grupe koja je na brutalan način ubila petoricu muškaraca, uglavnom pripadnika suparničkih kriminalnih grupa. Žrtve su na prevaru kidnapovali i odvodili u kuću u beogradskom naselju Ritopek, a tamo ih mučili i ubijali, piše u optužnici. Osim ubistava, kriminalnoj grupi se na teret stavlja i mučenje jedne osobe, prodaja droge i nezakonito posedovanje oružja. Istraga je nedavno proširena na još jedno, šesto ubistvo.\nTokom istrage, na saslušanju u tužilaštvu, Belivuk je govorio o vezama sa ljudima iz vrha vlasti i uslugama koje je njegova ekipa navodno činila za vlast. Tada je ispričao da se viđao sa predsednikom Aleksandrom Vučićem i da je on navodno od njega tražio različite usluge. Više o tome pročitajte ovde.\nOsim u Srbiji, protiv Belivuka i Miljkovića se vodi istraga i u Crnoj Gori i to zbog četiri ubistva. Crnogorski tužilac ih je prošle nedelje saslušao u vezi sa ovim ubistvima, a oni su negirali krivicu.\nBelivukova grupa bila je ogranak kavačkog kriminalnog klana koji je od 2014. u ratu sa škaljarskom grupom, a ovom sukobu priključile su se i drugi kriminalni klanovi. U višegodišnjem sukobu ubijeno je više od 50 osoba.\nU Srbiji je ova grupa imala jake veze u policiji i politici, između ostalog, članovi grupe bili su bliski generalnom sekretaru Vlade Novaku Nediću i žandarmu Nenadu Vučkoviću koji im je bio veza do tadašnje sekretarke MUP-a Dijane Hrkalović. Ove veze su otkrili novinari, među kojima i KRIK, ali ih tužilaštvo do danas nije ispitalo.\nViše o Belivukovoj grupi pročitajte u tekstu:


Šahisti kluba "An pasan", iz Grocke osvojili sam vrh šahovskog sveta Srbije - Grocka Info\nNaslovna Vesti Šahisti kluba “An pasan”, iz Grocke osvojili sam vrh šahovskog sveta Srbije\nŠahisti kluba “An pasan”, iz Grocke osvojili sam vrh šahovskog sveta Srbije\nKadetsko prvenstvo Srbije u šahu održano je u Vrbasu , u periodu od 09. do 18. aprila 2015.godine, na kome su naši mali šahisti osvojili šest ZLATNIH, jednu SREBRNU i jednu BRONZANU medalju.\nNa pojedinačnom prvenstvu Srbije u kategoriji devojčice do 12 godina, Jovana Srdanović osvojila je PRVO mesto u redovnom šahu.\nOvim rezultatom Jovana Srdanović stekla je pravo učešća na evropskom prvenstvu u redovnom šahu, koje će se održati u Poreču, u Hrvatskoj u periodu od 20.septembra do 1. oktobra 2015. godine i svetskom prvenstvu u redovnom šahu, koje će se održati na Halkidikiju, u Grčkoj u periodu od 24. oktobra 2015. godine.\n– Na pojedinačnom prvenstvu Srbije u kategoriji devojčice do 10 godina\nJanja Simonović osvojila je PRVO mesto u ubrzanom šahu.\n– Na pojedinačnom prvenstvu Srbije u kategoriji devojčice do 12 godina\nJovana Srdanović osvojila je PRVO mesto u ubrzanom šahu.\n– Na pojedinačnom prvenstvu Srbije u kategoriji devojčice do 14 godina\nMlađana Ristić osvojila je PRVO mesto u ubrzanom šahu.\nJovana Srdanović osvojila je PRVO mesto u brzopoteznom šahu.\nMlađana Ristić osvojila je TREĆE mesto u brzopoteznom šahu.\nOvim rezultatima Jovana Srdanović, Mlađana Ristić i Janja Simonović , stekle su pravo učešća na evropskom prvenstvu u ubrzanom i brzopoteznom šahu, koje će se održati od 31. jula do 06. avgusta 2015. godine u Novom Sadu.\nNa pojedinačnom PRVENSTVU SRBIJE u katedoriji dečaci do 16 godina Stefan Srdanović , osvojio je DRUGO mesto u rešavanju šahovskih problema.\nŠahovski klub „An pasan“ duguje veliku zahvalnost:\n– Gradskoj opštini Grocka, predsedniku Stefanu Dilberoviću\n– Članu veća zaduženom za sport Miodragu Rakić\n– Članu veća zaduženom za prosvetu Živadinu Mitrić\n– Direktoru OŠ „ Ilija Garašanin “, Draganu Gojković\nZahvaljujući njihovoj podršci i novčanoj pomoći omogućeno je ovoj deci da svoje ime, ime šahovskog kluba „An pasan“ i ime naše opštine Grocka, ponovo upišu u sami vrh šahovskog sveta Srbije.\nPrethodni tekstГроцка: У Ранчићевој кући „Потрошња слика“ пред бројном публиком\nSledeći tekstSNS GROCKA: Simonović reizabran na mesto predsednika jednoglasno


Misija - Bez Šećera\nNe plaši se da potražiš pomoć. To je trenutak u kojem dolaziš PO\nU vremenu estradizacije plemenitih profesija koje se bave psihom i dušom, “Bez\nšećera” je koncept koji spaja kognitivno-bihejvioralnu koučing metodologiju sa\notvorenim pristupom klijentu, u kojem su ljudi, odnosi i situacije “nezaslađeni”.\nKombinacija KBK i generativnog koučinga, sa primesama neuro-lingvističkog programiranja, kao i korisnih tehnika koje se crpe iz scenskih umetnosti, donose klijentu osvežene, kreativne i korisne uvide u trenutak i sebe u datim okolnostima, što pomaže jasnijem sagledavanju problema ili izazova.\nPodneblje, vaspitanje, lična iskustva, kao i uticaj okoline, mogu učiniti da steknemo\nnekorisna uverenja, o sebi i drugima, koja nas sprečavaju da živimo u harmoniji sa\nsopstvenim mislima i željama.\nMisija #bezsecera je da podrži pojedinca u kreiranju višeg stepena samosvesti i sticanju tehnika koje će mu pomoći da svoju vrednost ne traži prevashodno u eksternim potvrdama, već razvije koristan interni doživljaj sebe, kako bi uživao u životu koji mu je dat, kao i u svim ulogama koje ga na životnom putu dodatno oplemenjuju.\nŽivot se ne sastoji od vizualizacije uspeha i pozitivnih afirmacija, već od demistifikacije snage volje, koju ne moramo svaki put da imamo da bismo nešto uradili kako valja. Ono što će biti dovoljno jeste da svaki dan napravimo mali korak ka cilju, čak iako se osećamo bezvoljno da to uradimo.


Vesti online / Scena / Estrada / Brena zabranila sinu da se druži sa problematičnim Šijanom\nBrena zabranila sinu da se druži sa problematičnim Šijanom\nStefan Živojinović, stariji sin Brene i Bobe, došao je na kratko u Srbiju a majka mu je navodno savetovala da se ne druži sa sinom njene koleginice Goce Božinovske, Mirkom Šijanom jer ga bije loš glas.\nMirka Šijana bije loš glas\nNaime, u poslednje vreme u medijima je osvanulo nekoliko tekstova o mladom Šijanu, koji nimalo nisu pohvalni pa Brena ne želi da se bilo šta slično desi njenom Stefanu.\nStoga je folk zvezda savetovala sina da se kloni Mirka jer, sve i da nije on kriv, za Stefana je bolje da bude u društvu koje neće drugima "upadati u oči".\n- Brena je ponosna na svoje sinove, lepo su vaspitani i ni sa jednim od njih nikada nije imala problema, a to što se s vremena na vreme o njima piše zbog devojaka sa kojima se viđaju, ne brine je uopšte niti joj to smeta. Međutim, nikako neće da dozvoli da joj se deca provlače po štampi u negativnom kontekstu. Zato je i rešila da reaguje kada su pojedini mediji objavili da je Mirko Šijan navodno uhapšen. Odmah je porazgovarala sa Stefanom i objasnila mu da nije dobro da nastavi sa da se druži sa njim jer svašta može da mu se desi ni krivom, ni dužnom - otkrio je izvor.\n* Lepa Brena: Bila bih sjajan ministar finansija!


LinkedIn tužen zbog špijuniranja korisnika koje je otkrila nova funkcija u iOS 14\nVesti, 13.07.2020, 09:00 AM\nJedna od funkcija koju je Apple predstavio u iOS 14 koja poboljšava privatnost korisnika obaveštava korisnika kad god neka aplikacija pristupa clipboardu. Tako će korisnici znati koje aplikacije pristupaju podacima na njihovim uređajima, u slučaju da ranije nisu bili upoznati sa tim.\nZahvaljujući ovoj funkciji, nedavno istraživanje je pokazalo da je više od 50 aplikacija, od kojih su neke izuzetno popularne, pristupalo podacima u clipboardu bez znanja korisnika. LinkedIn je bila jedna od tih aplikacija, zbog čega se sada kompanija našla u problemu.\nNaime, protiv kompanije je podneta tužba, a osoba koja je podnela tužbu je Adam Bauer, koji tvrdi da je LinkedIn pristupao clipboardu na njegovom iOS uređaju, a da ga nije obavestio o tome. Iako LinkedIn još uvek nije komentarisao tužbu, posle otkrića da su mnoge aplikacije pristupale clipboardu iOS-a, LinkedIn je, kao i mnoge druge kompanije, izjavio da će prekinuti sa tom praksom.\nIako su i drugi uhvaćeni da rade istu stvar, kao što su TikTok i Reddit, ovo je prva tužba korisnika zbog toga, a verovatno neće biti i poslednja.


Turska je smenila guvernera Centralne banke Murata Četinkaju zbog razmimoilaženja Vlade i banke, usled ekonomskog pada, volatilnosti turske lire i visoke inflacije.\nČetinkaja je vršio funkciju guvernera od aprila 2016. godine, a na tu poziciju je, prema naredbi predsednika Turske Redžepa Tajipa Erdogana, postavljen dosadašnji zamenik guvernera, Murat Ujsal.\nZa sada nije objavljen zvaničan razlog za otpuštanje Četnikaje, ali se na tržištu u poslednje vreme spekulisalo o tome da bi on mogao biti otpušten zbog odbijanja da smanji kamatne stope.\nNeimenovani zvaničnik turske vlade izjavio je da je Erdogan stalno izražavao nezadovoljstvo zbog kamatnih stopa, a banka je prošlog meseca odlučila da ih trajno zadrži.\nOn je naglasio da je Erdogan rešen da unapredi ekonomiju i da je to razlog smene guvernera.


Grad Novi Pazar i lokalni privrednici pomoći će „Tahirović“ kompaniji - SandzakHaber.Net , Sandžačke Internet Novine !\nOd HaberNews - 11. Juna 2013. 0 203 Podeli na Fejsbuku\ntweet Grad Novi Pazar još jednom će, na delu pokazati solidarnost. Inicijativni odbor za očuvanje brenda „Tahirović“ nameštaja i podršku kompaniji čiji je kompletan proizvodni pogon uništen pre nekoliko dana u požaru, realizovaće akciju umrežavanja preduzetnika Novog Pazara, kako bi podržali oporavak giganta u industriji nameštaja na ovim prostorima. Na inicijativu Odbora, u petak u 19 sati u Maloj sali Skupštine grada Novog Pazara (Kulturni centar) održaće se okupljanje svih lokalnih privrednika ali i preduzetnika regiona, kako bi na konkretan način uzeli učešće u ovoj akciji. Današnji sastanak, kome su ispred grada prisustvovali gradonačelnik Novog Pazara , dr Meho Mahmutović i član Gradskog veća Seadetin Mujezinović održan je kao rezultat višestrane inicijative da se kompaniji „Tahirović“ u što kraćem roku omogući ponovno pokretanje proizvodnje. Grad će, prema rečima Mujezinovića, koji je i član Inicijativnog odbora, dati podršku ovoj ideji na nekoliko načina a u skladu sa raspoloživim mogućnostima. Gradske vlasti učiniće sve što je moguće kako bi doprinos oporavku proizvodnih kapaciteta preduzeća dala i Vlada Srbije. „Prilika je da se uspešni pojedinici i organizacije u privrednom sektoru još jednom , učestvujući u akciji podrške našim sugrađanima, vlasnicima „Tahirović “ kompanije, predstave javnosti u najboljem mogućem, ljudskom svetlu. Siguran sam da će namera da pomognemo onima kojima je pomoć potrebnaa naići na dobar odziv, jer je ovaj kraj poznat po solidarnosti u svim situacijama. Još jednom pozivam sve privredne proizvođače da se u petak, 14. 06. 2013. okupe u Maloj Sali KC, i da svi oni koji dolaze , pozovu svoje poznanike i prijatelje iz branše“, rekao je Mujezinović nakon sastanka Inicijativnog odobora, naglašavajući da se ono što je zedesilo „Tahirović „ kompaniju može dogoditi bilo kome, te da u ovakvim i sličnim situacijama treba delovati konkretno i u što kraćem roku. O tome da su vreme i dobra organizacija akcije neophodni za podršku preduzeću koje je višedecenijskim poslovanjem steklo prepoznatljivo ime i zavidnu poziciju na tržištu, govorili su i svi privatni preduzetnici koji su u velikom broju učestvovali na sastanku inicijativnog odbora. Oni su saglasni da kompanija „Tahirović“ , koja bezmalo zapošljava više stotina radnika , od kojih su neki i jedini hranitelji svojih porodica treba da, što je pre moguće pokrene proizvodnju i vrati se na mesto koje joj u tržišnoj utakmici pripada. Do požara u fabrici nameštaja „Tahirović“ došlo je u subotu, 8.juna ove godine, u popodnevnim satima. Vatrena stihija uništila je oba proizvodna pogona i materijalna šteta je izuzetno velika, bez pomoći sa strane nenadoknadiva.\nKLJUČNE REČIfabrikaGradska upravanamestajnovi pazarpomocPOŽARprivatniciprivredatahirovic PODELI\ntweet Prethodni tekstPrikupljanje potpisa za smenu načelnika TerzićaSledeći tekstErdogan: Nikome ništa nećemo nametati, ali ni trpjeti nametanje HaberNews\tPOVEZANE OBJAVEVIŠE OD AUTORA


Pad profita BMW-a u prvom kvartalu - Auto Republika\nBMW-ov profit u prvom kvartalu je pao nakon što se prodaja usporila na ključnim tržištima a bavaraski proiizvođač revidirao odredbu o potencijalnoj novčanoj kazni od 1,4 milijarde evra.\nZarada pre zaračunatih kamata i poreza je pala za 78 odsto na 589 miliona evra u odnosu na godinu dana ranije, saopštio je BMW. Kompanija je prošlog meseca obezbedila sumu od više od milijardu evra za potencijalnu kaznu povodom kršenja antimonopolskog zakona.\nPrihodi su takođe pali za 36 odsto zbog povećanih troškova na imovinu, fabrike i opremu.\nAutomobilska divizija kompanije je prvi put u poslednjih deset godina ostvarila gubitak iz poslovanja. Isključujući ovu odredbu, zarada u glavnoj jedinici je pala za 42 osto na 1,1 milijardu evra i isporučila maržu iz poslovanja od 5,6 odsto u prvom kvartalu, saopštio je BMW. Nasuprot tome, prinos od prodaje putničkih vozila Mercedes-Benza, pao je na 6,1 odsto, što je 9 odsto manje u odnosu na godinu dana ranije, dok je Volkswagen grupa saopštila da će njihov prinos od prodaje u sektoru putničkih automobila biti na donjoj margini ovogodišnjeg cilja od 6,5 do 7,5 odsto.\nPored kazne, BMW je u saopštenju potvrdio da će cenovna konkurentnost na nekim tržištima i trošenje na nove tehnologije, smanjiti profit.\nIsporuke BMW-a, Minija i Rolls-Roycea su povećane za 0,1 odsto na 605.333 jedinice u prvom kvartalu.\nBavarski proizvođač ima slab start godine zahvaljujući pritiscima vezanim za cene, trgovinskim tenzijama i problemima s WLTP testovima u Evropi.\nKompanija je objavila plan koji podrazumeva uštedu 14 milijardi evra, eutanaziranje nekih modela i redukovanje vremena za razvoj na trećinu. BMW će takođe smanjiti broj kombinacija motora i menjača za 50 odsto, počev od 2021., u okviru tranzicije ka fleksibilnim arhitekturama.\nDruga polovina godine bi trebalo da bude bolja, kada će zamah u prodaji imati nova serija 3 i luksuzni X7.\nBMW je u aprilu redukovao plan vezan za već smanjenu zaradu pre zaračunatih kamata i poreza, i to na 4,5 odsto, zahvaljujući sumi izdvojenoj za kaznu.\nTrgovinske tenzije su ponovo intenzivirane, nakon što je Donald Tramp zapretio novim nametima na kinesku robu, što će naravno, automatski izazvati kontramere. Izvoz BMW-ovih SUV modela iz SAD u Kinu je već pogođen povećanim tarifama.\nBMW je saopštio da će osporiti navode Evropske komisije u vezi s učestvovanjem u industrijskoj grupi radi antikonkurentskog delovanja. Komisija je prošlog meseca poručila nemačkim proizvođačima da će se suočiti s oštrim kaznama zbog navodnog dogovaranja na polju tehnologije filtriranja izduvnih gasova.\n„Inženjeri iz razvojnih sektora kompanija, koji su učestvovali u tome, bili su zauzeti unapređivanjem tehnologija tretiranja izduvnih gasova. Za razliku od kartelskog udruživanja, kompletna industrija je znala za ove diskusije“, saopštio je BMW, dodavši da nije imao bilo kakve tajne dogovore koji bi ugrozili snabdevače ili kupce.\ntags: bmw BMW serija 3 bmw x7 Mercedes-Benz volkswagen\nprevious Za tri dana premijera unapređenog Superba\nnext Mladi nemački političar uneo paniku kod šefova sindikata BMW-a i Daimlera


Te proizvode finansira Fond za inovacionu delatnost, a prvi srpski respirator bi trebalo da bude gotov već za 30 dana, dok bi dnevno moglo da se proizvodi od 10 do 100 ovih aparata.\nNaime, odmah po stupanju vanrednog stanja na snagu, Fond za inovacionu delatnost je objavio javni poziv domaćim kompanijama koji je zbog neophodnosti brzog odgovora, bio otvoren do 24. marta. U tom periodu stiglo je oko 300 predloga inovativnih projekata, što je, kako kažu, pokazalo visok potencijal domaćih inovativnih preduzeća.\nTako se trenutno u našoj zemlji, pored prvog srpskog respiratora razvijaju i prave nove vrste zaštitnih maski sa izmenjivim HEPA filterom za višestruku i dugoročnu upotrebu, mobilni pult za beskontaktno merenje temperature i ručnu dezinfekciju, prenosivi ozonizatori za brzu i bezbednu dezinfekciju objekata od kritičnog značaja i druge, a ukupne vrednosti 53 miliona dinara.\nIpak, pravljenje respiratora u našoj zemlji je strateški bitno, a prvi bi trebalo da bude završen za četiri nedelje, sudeći prema izjavi Vladimira Vojvodića, programskog menadžera u Fondu za inovacionu delatnost.\n"Prvi srpski respirator ćemo definitivno napraviti u rekordnom roku za ovakav tip uređaja. Cilj da se on završi u naredne četiri nedelje jer je to strateški važan uređaj koji će omogućiti da u Srbiji imamo ekspertizu da pravimo nešto ovog tipa i što će biti od koristi ne samo u ovoj pandemiji već i u svakom narednom scenariju ovog tipa", objasnio je Vojvodić.\nPrvi srpski respirator razvija tim koji čine ljudi iz firme "Smart riserč" iz Instituta "Mihajlo Pupin".\n"U okviru poziva Fonda za inovacionu delatnost dobili smo projekat da razvijamo respiratore u skladu sa uslovima u Srbiji. Dobili smo rok koji je stvarno težak, od 30 dana, ali mislimo da je to izvodljivo", izjavio je Marko Panić iz "Smart riserča".\nKako je istakao Vladimir Nešić iz Instituta "Mihajlo Pupin", njihova projekcija je da mogu da proizvedu od 10 do 100 respiratora dnevno.\n"Već smo stupili u kontakt sa firmama koje tvrde kako mogu da proizvedu 60 mehaničkih delova respiratora dnevno, koji su najveći problem ovde", rekao je Nešić i pozvao sve koji se bave proizvodnjom ili nabavkom elektromagnetnih ventila, ili membranskih pneumatskih pumpi, da se jave Fondu da pomognu.\nNešić napominje da nije isključeno da će biti angažovane i namenska industrija i auto-industrija radi masovne proizvodnje respiratora, s tim da će testiranje morati da bude veoma, veoma ubrzano.\nDržavni sekretar Ministarstva prosvete, nauke i tehnološkog razvoja, Vladimir Popović rekao je da će to ministarstvo, zajedno sa kabinetom predsednice Vlade Srbije i samim Fondom nastaviti da radi i na razvoju drugih programa koji će se baviti kako samom pandemijom, tako i saniranjem njenih posledica.\nJavni poziv je bio namenjen malim i srednjim preduzećima sa već razvijenim prototip proizvodima, uslugama i tehnologijama koji mogu biti skalirani u kratkom vremenskom periodu i dostupni za primenu u suzbijanju posledica nastalih pandemijom.


4 AKCIJE BEOGRADSKE POLICIJE Upadali u stanove, pretresali kola, pronađeno 8 KILOGRAMA MARIHUANE i više od pola kilograma heroina (VIDEO) – OnlineVesti\nby admin September 16, 2020, 5:10 pm 684 Views\nPolicijski službenici su pronašli oko 530 grama heroina prilikom pregleda automobila “ford fokus” u kome su bili N.Ž. i I.S, dok je manja količina ove droge nađena u stanu osumnjičenog N.Ž. u Obrenovcu.\nU drugoj akciji, policija je pregledom automobila “alfa romeo” osumnjičenog A.Ć. zaplenila oko pet kilograma marihuane, dok je u stanu u Zemunu gde on neprijavljeno boravi pronašla dve kesice ove droge kao i pištolj sa 57 komada municije, zbog čega se tereti i da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\nKAŠIKOM ZA CIPELE UBIO ŽENU Imali su petoro dece, bili porodica za primer, a onda mu je “pao mrak na oči” i likvidirao je jer mu je PRIGOVARALA\nJEZIVI DETALjI SILOVANjA SLOBODANA: Zapomagao, ali ga niko nije čuo zbog glasne muzike – evo šta se dešavalo kobne večeri


Rusi grade prugu u Srbiji: Spremni za sve uslove | Mondo Portal\nZeleznice Srbije sta Rusi prave u Srbiji\n15. decembar, 20:21\nRusi grade prugu u Srbiji: Spremni za sve uslove 0 Podeli Podeli na facebook Podeli na twitter Podeli na viber Pošalji na mail\nEkonomija 25.02.2019. / 15:20 15:20\nRusi grade prugu u Srbiji: Spremni za sve uslove\nIzvor Fonet 25.02.2019. / 15:20 15:20\nRuska kompanija učestvuje u modernizaciji srpske železnice. Ovo su njena dosadašnja iskustva...\nOdluka da se za saobraćaj zatvori pruga od Beograda do Novog Sada, koju je donelo preduzeće Infrastruktura Železnica Srbije, koliko nam je poznato, treba da ubrza završetak projekta, izjavio je u intervjuu agenciji FoNet prvi zamenik direktora ogranka ruske kompanije RŽD Internešnel u Srbiji, Mansurbek Sultanov.\nOn je rekao da je RŽD Internešnel, koje gradi najtežu deonicu dužine 40,4 kilometra od Stare Pazove do Novog Sada, spremno da radi u svim uslovima.\nZnačajna pomoć od Rusije - 230 miliona € za železnicu\nKompanija ima tehnologiju kojom se svi radovi mogu izvoditi bez ili sa kratkotrajnim zastojima saobraćaja, što se pokazalo i na južnom delu železničkog Koridora 10, od Niša do Preševa.\nPrema njegovoj oceni, deonica koju radi RŽD je najteža, jer se, pored tunela od 1,1 kilometar, sa dve cevi, radi o terenu koji je plavan, sa blatnim delovima, priobalju Dunava i deonicama kroz gradove.\nEksproprijacija zemljišta, koja je obaveza Srbije, još nije završena, što utiče na rokove izvođenja radova, napomenuo je Sultanov, ističući da su RŽD u svakodnevnoj komunikaciji sa Železnicama Srbije, kako bi se projekat što pre završio i brza pruga pustila u saobraćaj.\nPosle završetka radova, kako je istakao, u Srbiji će biti funkcionalna prva pruga na kojoj će vozovi moći da razviju brzinu 200 kilometara na sat i neće postojati nijedan putni prelaz u nivou.\nSulanov je dodao da je 10 kilometara brze dvokolosečne pruge već završeno i, kao zanimljivost, pomenuo da se preko Dunava i priobalja gradi najduži vijadukt u Srbiji, od tri kilometra, sa dve paralalne mostovske konstrukcije.\nIzgradnja kojom se bavimo u Srbiji je po mnogo čemu jedinstvena i predstavlja dobru proveru naše sposobnosti, i zbog veličine radova i zbog najnaprednijih inženjerskih rešenja, obrazložio je Sultanov.\nIzgradnja vijadukta, precizirao je, biće deonicom na kojoj brdovit teren prelazi u ravnicu oko Dunava, što iziskuje primenu zahtevnih tehničkih rešenja, od kojih su mnoga napredna za železnički inženjering u Evropi.\nBez obzira na određene probleme, uzrokovane geološkom neusklađenošću na terenu, naglasio je Sultanov, radovi na vijaduktu idu u skladu sa dinamikom.\nSva pitanja rešavamo zajedno sa investitorom, uz angažovanje i ruskih i međunarodnih projektnih i građevinskih organizacija, rekao je Sultanov.\nOn je dodao da je do sada izgrađeno 800 metara čortanovačkog tunela, a to je oko 47 odsto svih radova na tom tunelu.\nBušimo tunel na zatvoren način, uz primenu takozvane NATM tehnologije, što je, prema rečima Sultanova, specijalni način izgradnje u planinskim predelima na mestima nestabilnog tla.\nRadovi se izvode paralelno na oba portala tunela u dve cevi, naglasio je Sultanov.\nželeznica Saobraćaj pruga Rusija\nUpravo gledate OVAKAV isti bager vozio Džonson pa ih PREGAZIO na izborima 4 Info video Pre 6 h Vučić se obratio direktoru "Puteva Srbije" Zoranu Drobnjaku i rekao mu da je isti tip bagera, "JCB", vozio i Boris...\nUpravo gledate Uživancija za klince: Počeo čuveni Novogodišnji vašar 0 Info video Pre 21 h Novogodišnji vašar na Sajmu biće otvoren za klince sve do 30.decembra.


Postrojenje za otpadne vode u Požarevcu do 2025. godine - SRDA\nPostrojenje za otpadne vode u Požarevcu do 2025. godine\nMinistar građevinarstva, saobraćaja i infrastrukture Tomislav Momirovic potpisao je danas poseban ugovor kojim bi do 2025. godine Požarevac trebalo da dobije postrojenje za preradu otpadnih voda i naglasio da će ekološki projekti biti prioritet Srbije u narednom periodu. saopštilo je Ministartsvo.\nUkupna vrednost ugovora iznosi 18,2 miliona EUR, a odnosi se na izgradnju centralnog postrojenja za prečišćavanje otpadnih voda i izgradnju jedinica za solarno sušenje mulja. Ministar Momirović je ugovor za realizaciju izgradnje za prečišćavanje otpadnih voda i kanalizacione mreže potpisao sa gradonačelnikom Požarevca Sašom Pavlovićem, direktorom JP “Vodovod i kanalizacija” Požarevac Aleksandrom Dimitrijevićem i direktorom KfW predsedništva u Srbiji Rudigerom Hartmanom.\nMomirović je istakao da je prethodno postrojenje izgrađeno šezdesetih godina prošlog veka, da nije više u funkciji i da se, na žalost, sve otpadne vode izlivaju direktno u Veliku Moravu.\n– Sa tom praksom u Braničevskom okrugu i na teritoriji cele Srbije moramo u narednim godinama da prestanemo. Moramo da očistimo naše reke i da omogućimo za našu decu čistu vodu u rekama i to je naša dužnost – poručio je Momirović.\nOn je zahvalio direktoru Kancelarije Nemačke razvojne banke KfW u Srbiji Rudigeru Hartmanu rekavši da se ispostavilo da je saradnja sa tom bankom bila najznačajnija za Srbiju.\nMomirović je istakao da je u saradnji sa Nemačkom i KfW bankom do sada obezbeđeno 274 miliona evra, koji su investirani u 34 jedinice lokalne samouprave, pre svega za rešavanje pitanja otpadnih voda i vode za piće.\n– To jesu najvažniji projekti koje mi danas izvodimo. Na teritoriji cele Srbije imamo danas aktivno više od 102.000 gradilišta, ali ne postoje značajnija od izgradnje postrojenja za prečišćavanje otpadnih voda – naglasio je Momirović.\nOn je rekao da je Vlada uradila mnogo stvari u prethodnom periodu, da su pokrenuli mnogo projekata i da očekuje da će u narednim godinama slika o našoj državi biti potpuno drugačija.\n– Ekološki projekti će biti apsolutno prioritet Vlade i to će biti osnovno merilo kada pričamo o pridruživanju EU – poručio je Momirović.\nGradonačelnik Požarevca Saša Pavlović izrazio je veliko zadovoljstvo zbog potpisanog ugovora i predočio koji kapaciteti i usluge će biti unapređeni.\n– Nakon realizacije ovog projekta Požarevac će biti grad koji ispunjava sve ekološke standarde, a sve prednosti osetićemo u decenijama koje su pred nama – rekao je Pavlović.\nIzgradnjom centralnog postrojenja za prečišćavanje otpadnih voda u Požarevcu predviđenog kapaciteta za 77.000 stanovnika investicione vrednosti 14,6 miliona evra, obezbediće se prečišćavanje otpadnih voda za grad Požarevac i sela Lučica, Poljana i Prugovo, gde živi oko 50.000 stanovnika.\nOsim postrojenja za prečišćavanje, važna investiciona komponenta projekta uključuje izgradnju jedinice za solarno sušenje kanalizacionog mulja investicione vrednosti 3,6 miliona evra, koja će omogućiti odlaganje otpadnog mulja na ekonomičan i ekološki prihvatljiv način.\nMinistarstvo građevinarstva saobraćaja i infrastrukture postrojenje za otpadne vode Požarevac Požarevac prečišćavanje otpadnih voda


Projektovanje javnog objekta Sportske sale Beška | Kapaprojekt\nPri projektovanju sportske hale ključni koncept je bio maksimalna koncentracija aktivnosti u jedno težište, koje bi prirodno privuklo širok spektar korisnika. Sportisti se okupljaju, koncentrišući svoju energiju, talenat i iskustvo u jedno živo središte.\nDizajn sale ima za cilj postizanje jednostavne, racionalne i čiste forme. Ortogonalni objekat postavljen je u središtu parcele, sa jasno separatisanim prilazom za posetioce i korisnike sa južne strane parcele. U južnom delu objekta nalaze se ulazni hol koji svojom transparentnošću stvara sponu između unutrašnje i spoljašnje prirodne sredine. Sportska sala sa tribinama pozicionirana je u severo-zapadnom delu. Tribine su kapaciteta 192 sedeća mesta i 4 mesta za osobe sa invaliditetom, i izrađene su od armiranog betona. Jedinstven element objekta predstavlja galerija koja je projektovana tako da sadrži administrativni deo, fitness centar i stazu za trčanje, koja je postavljena tako da konzolno izlazi po obodu terena.\nFormiranjem prizemlja u vidu staklenog kubusa stvara se iluzija levitirajuće bele mase a istovremeno se postiže utisak “forme u formi”. Naglašeno centralno postavljeno stepenište svojom formom i materijalizacijom dominira enterijerom i stvara iluziju oslanjanja cele mase objekta na njega.\nINVESTITOR: Javno preduzeće „Inđija put“, Inđija\nLOKACIJA: Naselje Beška, Inđija\nPOVRŠINA: Pbruto = 2500m²


Služba zaštite i spašavanja Opštine Pljevlja pružila pomoć u poplavljenom području - Opština Pljevlja\nSlužba zaštite i spašavanja Opštine Pljevlja pružila pomoć u poplavljenom području\n4. marta 2020. 4. marta 2020. Sanja Kotlaja 271 Views\nUsled topljenja snijega i obilinijih padavina, te preljevanja vode na brani u Otilovićima, došlo je do plavljenja više imanja u naseljima pored Ćehotine. Do izlivanja je došlo usled naglog topljenja snijega u gornjem toku Ćehotine što je, pretpostavlja se uzrokovalo ovako veliki vodostaj.\nPredstavnici Opštine Pljevlja izašli su na teren kako bi utvrdili stepen ugroženosti imanja i materijalnih dobara ovom elementarnom nepogodom i ponudili svu neophodnu pomoć.\nKomandir Službe zaštite i spašavanja Goran Čavić kazao je da ekipa službe od juče na terenu vrši obilazak ugroženih lokacija i da su upregli svu neophodnu mehanizaciju kako bi pružili pomoć u slučaju potrebe za eventualnom evakuacijom stanovništva i materijalnih dobara.\n“Čim smo primjetili tendenciju rasta vodotokova na teritoriji naše opštine, tokom čitave noći kontinuirano smo vršili praćenje stanja. Vezišnica je u normalnom vodostaju, dok je Ćehotina pokazala tendenciju rasta, a u jutarnjim časovima i juče popodne došlo je do izlivanja korita. Jutros smo intervenisali u evakuaciji stoke na imanju porodice Ajanović. Opremom koju imamo pomogli smo da se stado od oko 100 ovaca preveze do prve bezbjedne lokacije”, kazao je Čavić i poručio svim građanima da u slučaju ugroženosti stanovništva i materijalnih dobara mogu zatražiti pomoć pozivom na broj 123. On je takođe naglasio da je ovo prirodna pojava koja se dešava iz godine u godinu i da Služba ne može uticati na vodostaj rijeka, ali da svakako može pomoći ljudima da se sklone na bezbjedno mjesto.\nPut je neprohodan za putnička vozila u naselju Židovići – prema staroj pekari i između objekta kamenorezačke radnje Rvović i restorana Ognjište, a na lokaciji kod bivše klanice put je za putnička vozila teško prohodan, pa se savjetuje građanima da putničkim vozilima izbjegavaju ove putne pravce i dionice. Iz Službe zaštite i spašavanja saopštili su da nemaju informaciju da je došlo do izlivanja vode u neki od stambenih objekata, a da raspolažu informacijom da je za sada jedino ugrožen još bivši objekat Albone gdje je vodostaj dostigao visinu do 15 centimetara.\n← Obavještenje o ishodu postupka nabavke usluga mobilne telefonije\nOdržan sastanak Opštinskog tima zaštite i spašavanja →


29 Novembra, 2021 29 Novembra, 2021 admin\t0 Comments\nBRISEL – Ministar spoljnih poslova Srbije, Nikola Selaković, sastao se danas u Hagu sa šefom diplomatije Holandije, Benom Knapenom.\nU pitanju je prva poseta šefa diplomatije Srbije Holandiji nakon 14 godina do koje dolazi u godini kada se obeležava 130 godina diplomatskih odnosa Kraljevine Holandije i Srbije.\n“Danas smo opet ovde predstavljajući zemlju koja se ponovo zove Srbija. Sa ministrom spoljnih poslova Holandije razgovarao sam o pitanjima od obostranog interesa za dve zemlje, o produbljivanju političke i ekonomske saradnje. Nije normalno da prođe 14 godina od poslednje posete šefa diplomatije Srbije Holandiji sa kojom baštinimo dugu tradiciju diplomatskih odnosa, ali zato nas naše privredne zajednice u velikoj meri prevazilaze”, izjavio je Selaković u Hagu.\nSelaković naglašava da je Holandija od 2010. do 2020. godine najveći investitor u srpsku privrede sa uloženih 8,2 milijarde evra i zaposlenih više od 17 hiljada ljudi.\nS druge strane Holandija je zemlja članica EU čiji se glas sa posebnom pažnjom sluša u Briselu što ima veliki uticaj na evropski put Srbije.\nSelaković podseća da Srbija “nije uvek imala holandski glas na svojoj strani” na evrointegracionom putu i naglašava da su Holanđani prepoznati kao strogi, ali principijelni partneri.\n“Razgovarali smo o evropskom putu Srbije i napretku u pregovaračkom procesu. Izneo sam ono što je Srbija uradila na polju reformi ekonomije i vladavine prva i jačanja pravne države. U prilog tome ide činjenica o velikom broju investicija koje dolaze u Srbiju jer tolike investicije ne dolaze u zemlju koja je nesigurna i nema stabilan i predvidiv pravni sistem”, naglasio je Selaković.\nŠef diplomatije Srbije dodao je da je Holandija posebno zainteresovana za situaciju u regionu zapadnog Balkana, sa fokusom na to kako se Srbija postavlja prema izazovima u regionu.\nSelaković je naglasio da je veliko ohrabrenje činjenica da Holandija daje ozbiljnu podršku inicijativi “Otvoreni Balkan”, koju je predložio predsednik Srbije Aleksandar Vučić, a što su prihvatili lideri Severne Makedonije i Albanije.\nPoseta šefa diplomatije Srbije Hagu ujedno je i poslednja dozvoljena zvanična poseta Holandiji, koja je od ove nedelje uvela striktne restriktivne mere u cilju zaustavljanja pandemije kovid-19.\n← Ana Brnabić posetila Ovčar Banju i najavila nova ulaganja\nMedvedev: Đoković da vodi na večeru →\nOGLASIO SE RIO TINTO PRED SEDNICU VLADE: “Zabrinuti smo”\n4 Decembra, 2020 4 Decembra, 2020 admin\t0


Istoričar Petar Ristanović u ponedeljak u PKC"Akvarijus" | Radio Kosovska Mitrovica\n26. September, 2020 16:35 |\nGost Privatnog kulturnog centra „Akvarijus“ u Kosovskoj Mitrovici, u okviru ciklusa „SOS razgovori (Slobodno O Svemu)“, u ponedeljak 28. septembra 2020. godine u 19 časova biće srpski istoričar dr Petar Ristanović.\nPovod za razgovor je njegova knjiga „Kosovsko pitanje 1974-1989“ koje su 2019. godine objavili novosadski „Prometej“ i beogradska „Informatika A.D.“. Razgovor sa našim istaknutim istoričarem i intelektualcem u „Akvarijusu“ će voditi njegove kolege istoričari iz Kosovske Mitrovice i Gračanice: Jovan Aleksić, doktorand i asistent na Katedri za istoriju Filozofskog fakulteta u Kosovskoj Mitrovici, Miloš Damjanović, nastavnik istorije u ovdašnjoj osnovnoj školi i Aleksandar Gudžić, urednik u Domu kulture Gračanica.Ulaz je slobodan\nPetar Ristanović je istoričar, rođen 1985. u Podgorici. Detinjstvo je proveo u Užicu gde je završio osnovnu školu i gimnaziju. Osnovne i master akademske studije istorije je završio na Odeljenju za istoriju Filozofskog fakulteta u Beogradu. Na istom fakultetu je u decembru 2018. godine odbranio doktorsku disertaciju „Srpska intelektualna elita i kosovsko pitanje 1974–1989”. Dobitnik je nagrade „Gavrilo Princip”, izdavačkih kuća „Prosveta” i „Princip”, za najbolju doktorsku disertaciju odbranjenu u Srbiji tokom 2018. godine iz oblasti nacionalne istorije. Od februara 2011. zaposlen je na projektu „Materijalna i duhovna kultura Kosova i Metohije” Instituta za srpsku kulturu Priština sa sedištem u Leposaviću. Autor je više naučnih radova objavljenih u Srbiji i inostranstvu i učesnik više međunarodnih i nacionalnih naučnih konferencija.\nKnjiga „Kosovsko pitanje 1974-1989“ napisana je na osnovu obimne i do sada neistražene arhivske građe iz Arhiva Jugoslavije, Arhiva Srbije, Istorijskog arhiva Beograda, Diplomatskog arhiva Ministarstva spoljnih poslova Republike Srbije i više lokalnih arhiva. Posebnu grupu izvora korišćenih u radu čine memoari, dnevnici i sećanja učesnika događaja, ali i štampa (Borba, Večernje Novosti, Politika, NIN…). Osim ovoga, za izradu knjige korišćena je literatura, uglavnom nastala iz pera publicista – naime, istoriografskih i na izvorima zasnovanih istraživanja nema mnogo.\nCilj, postavljen na početku pisanja ove knjige, bio je da se kosovsko pitanje, odnosno njegov period obuhvaćen istraživanjem, rasvetli na osnovu izvora i popuni belina na stranicama istorije ovog još uvek nezavršenog procesa, zamagljenog čestom (zlo)upotebom istorije u političke svrhe.


Radnici "Zastava oružja" se vratili na posao\nRadnici u ponedeljak u krugu fabrike\nNakon burnog ponedeljka, kada je zbog smene rukovodstva u Upravnu zgradu prvo ušla policija, a potom upali i nezadovoljni radnici, u utorak se u fabrici vojne industrije „Zastava oružje“ u Kragujevcu situacija smirila i radnici su ponovo na svojim radnim mestima.\nU Kragujevcu je u ponedeljak popodne bio i ministar odbrane Bratislav Gašić, koji je o novonastaloj situaciji razgovarao sa predstavnicima sindikata i menadžmentom, nakon čega su radnici napustili upravnu zgradu.\nMinistar odbrane Bratislav Gašić kaže da je novi direktor Milojko Brzaković izabran po zakonskoj proceduri, navodeći da promena rukovodstva ni na koji način neće ugroziti poslovanje fabrike koja, po njegovim rečima, ima svu podršku resornog Ministarstva.\n„Cilj Ministarstva odbrane je kontinuitet u radu fabrike Zastava oružje. Fabrika je pre dva meseca počela da plaća sve poreze i obaveze koje ima prema državi i želimo da se to nastavi. Da se redovno isplaćuju plate svakog petog u mesecu jer nam je interes zaposlenih u fabrici na prvom mestu“, kaže Gašić.\nOn podseća da je kragujevačka fabrika oružja najveći poreski dužnik, i daMinistarstvo odbrane nastoji da je što pre oslobodi dugova koje višestruko prevazilaze njen kapital.\n„Ministarstvo čini sve da se ta konverzija izvrši i da fabrika bude oslobođena tih 12,5 milijardi dinara duga nastalog prema Republici Srbiji po različitim osnovama, i koji višestruko prevazilazi njen kapital. Naravno radnike moramo da zadržimo na radnim mestima“, kazao je ministar Gašić.\nDragan Ilić, predsednik fabričkog sindikata kaže da predstavnici sindikata nisu uspeli da dobiju odgovor na pitanje zašto je uskraćeno poverenje dosadašnjem direktoru fabrike Radetu Gromoviću, koji je u veoma teškim uslovima poslovanja ostvarivoa odlične rezultate. On ističe da je za sindikat najvažnije obećanje ministra Gašića da će fabrika i u narednoj godini imati podršku Ministarstva odbrane.\n„Nama je najvažnije da će se i u buduće obezbediti isplata zarada, da će stići investicije i finansije za kojima fabrika vapi u ovom trenutku. Važno je i da će se fabrika podmlađivati“, navodi Ilić.\nDosadašnji direktor Rade Gromović kaže da je interes fabrike koja zapošljava 2.200 radnika iznad svih personalnih interesa jer ona hrani veliki broj porodica. Gromović će ostati u fabrici na mestu izvršnog direktora kako bi doprineo kontinuitetu poslovanja, tim pre što fabrika već ima potpisane izvozne ugovore za narednu godinu vredne skoro 80 miliona dolara.\n„U ovom trenutku fabrika ima dovoljno ugovora tako da za narednu godinu radnici ne treba da brinu hoće li biti posla i plata. Treba samo da se radi punom parom i da se razmišlja o tome kako obezbediti sredstva za nova investiciona ulaganja. Fabrika je gladna nove opreme, novih tehnologija, novih mašina kao i mladih kadrova“, ističe Gromović.\nNovoimenovani direktor Milojko Brzaković ističe da će ceo menadžment biti posvećen ispunjavanju svih obaveza, još boljoj organizaciji posla i iznalaženju novih tržišta i da fabrika sa takvom tradicijom, stručnjacima i kvalitetom ne treba da brine za svoju budućnost.\n„Politika fabrike će biti da se prvenstveno izvrše ugovorene obaveze prema ino kupcima i Vojsci Srbije, kao i da se izvrši maksimana mobilizacija menadžmenta na iznalaženju novih tržišta i obezbeđivanje novih ugovora. Pored toga trudićemo se da još poboljšamo kvalitet jer može uvek bolje. Moramo shvatiti da se moramo menjati. Kada prestanemo da se menjamo počinjemo da umiremo. Imamo ugovore, imamo radnu snagu, imamo kapacitete samo treba da se organizujemo jer bolje uvek može“, zaključio je Brzaković.


► Maja Gojković zamerila Trivanu što nije došao da podnese izveštaj o radu\n"Ministar je veoma aktivan i svakodnevno ukazuje na razne probleme, ali predloga zakona nema", rekla je Gojković na sednici Odbora za zaštitu životne sredine, kojim ona predsedava.\nUz napomenu da je Trivanu prošle nedelje ponudila tri termina, a ni jedan mu nije odgovarao, predsednica Skupštine je javno zamolila Ministarstvo za zaštittu životne sredine da sledeći put "uloži napor" i da ministar dođe kada treba da podnese izveštaj poslanicima.\nGojković je dodala da je Nacrt zakona o klimatskim promenama završen još 2017. godine i pitala kada će biti upućen u skupštinsku proceduru, pošto je važan i jer bi pre usvajanja trebalo u Skupštini organizovati "javno slušanje".\nGojković se posebno osvrnula na sastanak s privrednicima koji se bave reciklažom, a koji su joj objasnili da bankama duguju 30 miliona evra, da njihovo finansiranje nije stabilno i da postoji opasnost da oko 16.000 ljudi ostane bez posla.\nZakon o klimatskim promenama će biti u Skupštini do kraja godine, obećao je Atanasković, a o ostalim zakonima je rekao da je najveći problem nedostatak kadrova.\n"I druga ministarstva imaju manjak zaposlenih, pa redovno šalju predloge zakona", rekla je Gojković i da se ne mogu stalno tražiti "dežurni krivci" za nezavršene poslove.\nDodala je da Odbor često dobija pritužbe građana na rad Ministarstva za zaštitu životne sredine i odobrila formiranje tročlana komisije koja će o njima odlučivati.\nPredstavnici Ministartsva zaštite životne sredine rekli su da će na pitanja poslanika odgovoriti pisanim putem.\n18.07.2019, 19:59h Ljubiša Preporuči\nPredsednica Skupštine zna da ministar Trivan nema šta da ponudi skupštini. Poslao je svog ortaka iz interesne grupe koja se zove MZŽS.Atanasijević je suvlasnik firme EKO SEKUND koja sada jedina u Srbiji preuzima otpadna ulja.\nMinistarka kulture i informisanja Maja Gojković i ambasador Francuske Žan-Luj Falkoni ocenili su danas da je potrebno uspostavljanje dinamičnije kulturne saradnje i razmene dve zemlje.


Ceo svet bi da eksploatiše iransku naftu — Rohani izabrao Rusiju - Sputnjik Srbija\n07:59 08 Avgust 2020\nCeo svet bi da eksploatiše iransku naftu — Rohani izabrao Rusiju\n17:00 29.03.2017 (osveženo 17:17 29.03.2017) Preuzmite kraći link\nKao jedna od zemalja sa najvećim zalihama nafte i gasa, Iran se vraća na tržište kao jedan od ključnih igrača. Dok se ceo svet otima za iranska nalazišta „crnog zlata“ i „plavog goriva“, Teheran je izabrao Rusiju da zajedno eksploatišu energente u toj zemlji. Tokom posete iranskog predsednika Hasana Rohanija Moskvi neki poslovi su već dogovoreni.\nPošto se oslobodio jarma sankcija, Iran ne želi više da kupuje samo oružje, mašine i hranu, već je spreman i da privuče ruske kompanije na svoja naftna nalazišta, obećavajući im ugovore vredne desetine miliona dolara.\nU prisustvu dvojice predsednika potpisana su dva okvirna ugovora — sa „Rosgeologijom“ i „Gaspromom“, mada se Iranci nisu u potpunosti odlučili ko će biti njihov partner u svim zajedničkim ulaganjima. Moguće je da će neke od ugovora na kraju dobiti Kinezi ili Francuzi, koji su takođe zagrejani za iransku naftu.\nProšlog meseca Iran je otkrio nove rezerve nafte od 15 milijardi barela, od kojih su 2 milijarde barela dostupnih rezervi. Osim toga, pronađeno je 1,87 triliona kubnih metara novih rezervi gasa od kojih su 1,04 kubika takođe dostupnih rezervi.\n„Imajući u vidu te cifre, računajući i rezerve, Iran postaje najveća zemalja u svetu po zalihama nafte i gasa“, istakao je tada Ali Kardor, generalni direktor Nacionalne iranske naftne kompanije (NIOC).\nSamim tim, iranska nalazišta postaju „ukusan zalogaj“ za strane investitore, uključujući i ruske.\nRusija je zainteresovana za više od 50 naftnih i gasnih projekata u Iranu.\n„Ruske naftne i gasne kompanije, kao što su ’Gasprom‘ i ’Lukoil‘ mogu da ulažu u istraživanje i razvoj tih gigantskih polja, kao što je ’Južni Pars‘, a takođe i u još 50 postojećih projekata. A to su i naftne oblasti u Persijskom i Omanskom zalivu i u provincijama Ilam i Huzestan. Osim toga, postoje i polja u Kaspijskom moru“, kaže za Sputnjik Omid Šokri Kalehsar, nezavisni iranski analitičar za energetiku.\nOsim investicija u Šangule i Čemše Hoša, „Gaspromnjeft“ je spreman da istraži i druga nalazišta u Iranu.\n„Naftno nalazište Šangule Iran deli zajedno sa Irakom. Međutim, zbog činjenice da Teheran nije prikupio neophodan investicioni budžet i da nema opremu za njegovo istraživanje, do sada nisu započeti radovi. Ovo nalazište za punu komercijalnu eksploataciju zahteva ulaganja u iznosu od oko dve milijarde dolara. Kompanija „Gaspromnjeft“ je već objavila da je spremna da investira u taj projekat. Napomenuo bih da za istraživanje i razvoj ovog nalazišta Iran ima svoj plan, koji će se realizovati u tri faze. U prvoj fazi je cilj da se dostigne nivo od 15 hiljada barela dnevno, a u drugoj — 50 hiljada. Na kraju, treća faza podrazumeva zajednički razvoj tog nalazišta sa stranim partnerima“, kaže Kalehsar.\nAnalitičar ističe da iransko Ministarstvo nafte namerava da u najkraćem mogućem roku pokrene razvoj novih naftnih i gasnih nalazišta, koje Iran deli sa drugim susednim zemljama.\n„Najveće od njih i uopšte u svetu je nalazište ’Južni Pars‘, koje Iran deli s Katarom. Takođe, Iran ima još 25-26 nalazišta koje deli sa drugim zemljama. Prioritet je, naravno, razvoj tih nalazišta. Za vreme sankcija susedne zemlje nisu mogle da izvuku bilo kakvu korist, jer Iran nije imao mogućnost da nabavi savremenu opremu i da privuče investicije. Zato Teheran posle ukidanja svih sankcija planira da nadomesti propušteno i da privlačenjem investicija započne razvoj tih nalazišta“, kaže Kalehsar.\nPutin i Rohani su dogovorili da i Rusija i Iran nastave saradnju u cilju stabilizacije energetskog tržišta i obezbeđivanja održivog ekonomskog rasta. Ovde je reč o sporazumu Rusija—OPEK i o ograničenju proizvodnje nafte radi postizanja većih cena „crnog zlata“.\nNafti ne curi vreme, samo ju je ošamutila cena\nPodsećanja radi, članice OPEK-a su se dogovorile da od 1. januara 2017. smanje proizvodnju za 1,2 miliona barela dnevno, a 11 zemalja van OPEK-a je smanjilo svoju proizvodnju za ukupno 558 hiljada barela dnevno. Rusija se pridržava ranije preuzetih obaveza smanjenja proizvodnje nafte na 300 hiljada barela. Sporazum važi u prvoj polovini 2017. godine, sa mogućnošću produženja.\nIran je takođe učesnik tog sporazuma na posebnim uslovima — dobio je pravo da poveća dnevnu proizvodnju nafte na nivo od 3,975 miliona barela, koliko je proizvodio pre sankcija, s tim da u prvom polugođu ove godine ne proizvodi više od 3,797 miliona barela.\nInače, iranski predsednik je bio jedanaesti strani gost koji se ovog meseca u Moskvi sastao sa Vladimirom Putinom. Verovatno je i za Hasana Rohanija ovo poslednja važna poseta pre reizbora zakazanog za maj. Susret dva lidera protekao je u prijateljskoj atmosferi, a ocenjuje se kao produktivan.\nSa smanjenjem uticaja SAD na Bliskom istoku, Iran i Rusija udružuju snage i da bi ojačali svoje pozicije u tom regionu. Oni proširuju političke, ekonomske i diplomatske odnose, a jačaju i zajedničke operacije u Siriji koje se tiču borbe protiv terorizma.\nTokom posete iranskog predsednika, strane su potpisale 16 ugovora, a jedna od glavnih tema razgovora bile su i perspektive saradnje država u energetskoj sferi.\nTeheran uz to, kupuje ruske mašine, opremu i transportna sredstva — autobuse, kamione, avione, ali i drugu robu — proizvode namenske industrije, oružje i municiju i razne gotove proizvode. Pri čemu, deo robe Iranci ne plaćaju živim novcem, već „crnim zlatom“. U okviru nove etape programa „nafta u zamenu za robu“ Rusija može godišnje da dobije oko 5 miliona tona iranske nafte.\nIran je možda i jedina zemlja koja sa Rusijom ima trgovinsku razmenu koja ne pada, već raste — u poslednjih godinu dana porasla je za čak 70 odsto.\nOvaj nagli skok ima i logično objašnjenje — dugo je zbog ekonomskih sankcija izvoz ruske robe u Iran bio zabranjen, ali ukidanjem sankcija isporuke su naglo porasle — sa jedne milijarde dolara u 2015. godini na 1,8 milijardi u 2016.\nnafta, Hasan Rohani, Iran


Pucnji blizu predsjedničke palate - BIGportal.ba\nPucnji blizu predsjedničke palate\n24 Januara, 2022 24 Januara, 2022 051\nU gradu Uagadugu, prestonici Burkine Faso, jutros su se čuli pucnji u blizini predsedničke palate zbog pobune vojnika.\nPucnjava se čula i u nekoliko kasarni u Uagaduguu, a vojnici su zahtevali smene vojnih šefova i više sredstava za borbu protiv militantnih islamista, javlja BBC.\nStotine ljudi izašlo je na ulice u znak podrške trupama, primoravajući vlasti da uvedu noćni policijski čas.\nDemonstranti koji pružaju podršku vojnicima zapalili su sedište vladajuće stranke, a čuli su se pucnji i u vojnim kampovima na zapadu i jugu prestonice, kao i u vazdušnoj bazi u blizini glavnog aerodroma.\nVlada je, pak, saopštila da je kriza obuzdana i odbacila je glašine o novom pokušaju državnog udara, nešto više od nedelju dana nakon što je 11 vojnika privedeno zbog planiranja puča.\nU televizijskom obraćanju naciji, ministar odbrane Bartelemi Simpore je izjavio da je bilo “lokalizovanih, ograničenih” incidenata “u nekoliko kasarni”, i da nijedna od “republičkih institucija” nije bila meta.\nGeneral Simpore je pozvao ljude da nastave sa svojim normalnim aktivnostima, navodeći da će vlada objaviti dalje informacije u dogledno vreme.\nLokacija predsednika Roha Kaborea je medjutim nejasna, ali ministar odbrane je demantovao glasine koje kruže društvenim mrežama da je on uhapšen. Kabore, bivši bankar i premijer, postao je predsednik nakon pobede na izborima 2015. godine.\nNajnovija dešavanja su, kako ocenjuje BBC, najsvežiji signal rastućeg nezadovoljstva vladom predsednika Roha Kaborea zbog njenog neuspeha da uguši islamističku pobunu koja je devastirala tu zapadnoafričku državu od 2015. godine.\nMedvedev do četvrtfinala pobjedom protiv Kresija, Ože-Alijasim završio misiju Čilića\nČović: Razgovori u pravcu dobijanja kandidatskog statusa\nGaga fascinirana: Traži od svog tima da dođu do Đurićeve\nKada smanjite holesterol, očekuje vas iznenađenje – tiče se seksualnih sposobnosti\nOženio se fudbaler Partizana, svi se smijali…\nSaša Matić prijatelju za rođendan kupio automobil\nJoš jedan nosilac propušta Rolan Garos\nSZO: Potvrđeno 80 slučajeva majmunskih boginja u 11 zemalja\nPrva DDR5 memorija sa ventilatorima


Građanski protest protiv vlasti u Srbiji održan je i ove subote u Beogradu, 16. put zaredom.\nSa platoa ispred Filozofskog fakulteta poručeno je da će se, ako njihovi zahtevi ne budu ispunjeni, građani okupiti u subotu 13. aprila i poručiti šta imaju "uzurpatorskom režimu".\nGlumac i član Demokratske stranke Branislav Lečić izjavio je da građani širom Srbije zahtevaju ostavke državnog vrha, rukovodstva Radio-televizije Srbije (RTS), članova Regulativnog tela za elektronske medije (REM), kao i fer uslove za izbore u roku od šest do devet meseci.\n"Zato što ste bolesni, hoćete da vam se dive i da vas se plaše, zato što vam se mi niti divimo niti plašimo, već hoćemo da damo primer našoj deci", kazao je on i dodao da je "dosta i da ne može više".\nPosle održanih govora pred Filozofskim fakultetom, demonstranti su krenuli u protestnu šetnju od Svetogorske do zgrade RTS-a. Dolaskom pred zgradu javnog medijskog servisa dočekla su ih ugašena svetla RTS-a. Prisustvo uniformisane policije nije zabeleženo.\nU 19.30 časova, kada je počeo "Dnevnik slobodne Srbije", sa kamiona su se ispred RTS-a obraćali neki od 18 uhapšenih, koji su bili privedeni tokom prošlonedeljnih protesta u Beogradu, kada su demonstranti upali u zgradu RTS-a.\nKrsta Tomković, jedan od uhapšenih prošle subote, rekao je da se ne smeju hapsiti srednjoškolci i studenti.\n"Pitam Aleksandra Vučića (predsednik Srbije) kada će prestati da zloupotrebljava žandarmeriju i policiju i kada će prestati da je huška na svoj narod", rekao je Tomković.\nStefan Novaković kazao je da je tu zbog onih koji su ih uhasili.\n"Zbog vas koji šaljete policiju na svoj narod mi smo ovde. Kako vas nije sramota! Zbog vas mladi odlaze iz ove zemlje. Jedino je pitanje - mi ili oni, oni ili Srbija", istakao je Novaković.\nMiloš Pekić, koji je najavljen kao jedan od političkih zatvorenika u Srbiji, rekao je da je za politički dijalog\n"Pobedićemo Scilu i Haribdu i stići do Penelope. Kada ste u zatvoru, ostaje vam samo da recitujete pesme", rekao je Pekić i odrecitovao pesmu "Dva raba".\nUspostavljenje pravne države - jedan od osnovnih zahteva\nProtesti "Jedan od pet miliona" se održavaju, kako navode organizatori, u više od 50 gradova širom zemlje, nakon što su 30. novembra 2018. počeli u glavnom gradu Srbije.\nJedan od glavnih zahteva protesta je objektivno izveštavanje javnog medijskog servisa pa je, kako su najavili organizatori, među glavnim akcijama i današnjeg okupljanja "paralelni dnevnik" pred zgradom RTS, gde će se građanima obratiti neki od studenata uhapšenih nakon upada dela građana iz protesta u zgradu RTS-a prošle subote.\nProtestne šetnje Beogradom nastavljene su pod sloganom "Isti zahtevi-nema povlačenja". Generalni naziv protesta je "1 od 5 miliona", a taj naslov poneli su nakon izjave predsednika Srbije Aleksandra Vučića "da nijedan zahtev neće da ispuni, pa da ih se skupi i pet miliona".\nProšlog ponedeljka, 18. marta, Aleksandar Vučić je na pitanje Radija Slobodna Evropa (RSE) rekao da uvek želi da razgovara sa građanima iz protesta, osim sa liderima opozicije koji u njima učestvuju, dok je jedna od inicijatorki protesta Jelena Anasonović nakon toga za RSE rekla da sa Vučićem nema razgovora dok vlast prema demonstantima primenjuje fizičko i verbalno nasilje, negira proteste i na sve načine pokušava da ih ugasi.\nTakođe, uspostavljenje pravne države jedan je od osnovnih zahteva protesta "1 od pet miliona", odnosno oslobađanje pravosuđa i državnih institucija od direktnog uticaja izvršne vlasti koju predvodi SNS.\nSa protesta je više puta zatraženo od države da otkrije i kazni nalogodavce i izvršioce ubistva političara sa Kosova Olivera Ivanovića.\nPojedini opozicioni lideri najavili su veliki protestni skup u Beogradu 13. aprila ukoliko do tada vlast ne ispuni zahteve građana koji učestvuju u protestima u Srbiji.\nPre 16. protesta u Beogradu, građanski protesti prethodnog dana održani su i u Novom Sadu, Nišu, Čačku, Leskovcu, Kruševcu, Boru, Užicu, Gornjem Milanovcu, Ivanjici, Žitorađi, Vršcu, Vranju, Pančevu, Sokobanji, Valjevu, Šidu, Šapcu, Požarevcu, Smederevu, Subotici, Bogatiću, Aleksincu, Staroj Pazovi, Kuršumliji, Velikoj Plani, Lazarevcu, Loznici.\nNakon hapšenja mladih zbog ulaska u zgradu RTS-a tokom prethodnog protesta u Beogradu, srednjoškolci i studenti tokom nedelje su održali proteste tražeći njihovo oslobađanje uz poruku da zbog takvih postupaka sadašnje vlasti mladi odlaze iz Srbije.\nKao svojevrstan odgovor na građanske proteste koji traju skoro četiri meseca, predsednik Srbije Aleksandar Vučić pokrenuo je kampanju "Budućnost Srbije", koju opozicioni lideri vide kao predizbornu, u kojoj obilazi mesta širom zemlje i na mitinzima se obraća svojim pristalicama.


"Biser“ iz Norveške košta samo 20 miliona evra, ali Bajern ga neće | MONDOBA\nBajern odustao od Erlinga Brauta Halanda\n28. January, 18:58\n"Biser“ iz Norveške košta samo 20 miliona evra, ali Bajern ga neće 0 Podijeli Podijeli na facebook Podijeli na twitter Podijeli na viber Pošalji na mail\nFudbal 06.12.2019. / 19:33 19:46\nAutor mondo.ba 06.12.2019. / 19:33 19:46\nBavarci poručili da ne namjeravaju da dovedu superefikasnog napadača Salcburga, iako bi obeštećenje za njih bilo prava "sitnica".\nIzvor: Kerstin Joensson/AP\nNorveški tinejdžer Erling Braut Haland zaludio je Evropu odličnim igrama u dresu Salcburga, posebno u Ligi Evrope gdje je sa osam golova drugi najbolji strijelac, iza Levandovskog koji je postigao dva više.\nUpravo njih dvojica prema tvrdnjama njemačkih medija trebali su uskoro da postanu saigrači, jer je Bajern bio prvi u redu za devetnaestogodišnjaka iz Norveške, koji je na radaru Borusije Dortmund i još nekoliko evropskih klubova.\nHaland i Levandovski ipak neće zaigrati zajedno jer je Bajern odlučio da se povuče iz ove trke, uprkos činjenici da otkupna klauzula za Halanda iznosi "samo" 20 miliona evra, piše "Bild".\nRazlog je to što je Levandovski u sjajnoj formi, pa bi Haland bio tek rezerva, a čelnici Bajerna ne žele da dovedu mladog napadača i ostave ga da stagnira na klupi.\nProcjenjuje se da bi čak u slučaju da im bude potrebna zamjena za Levandovskog tu poziciju mogao da popuni Serž Gnabri, koji je tu ulogu obavljao u reprezentaciji Njemačke.\nBajern mi, međutim, ovim povlačenjem iz trke mogao mladog napadača da „gurne“ svom najvećem rivalu – Borusiji Dortmund.\n"Milioneri“ nisu uspjeli da se prošlog ljeta adekvatno pojačaju u napadu i to bi trebali da isprave tokom zimskog prelaznog roka, a u prilog im ide i dobar odnos koji imaju sa Minom Rajolom, agentom koji zastupa i Halanda.\nfudbal Bajern Minhen transferi


Sve veća posećenost sajta Agencije za privredne registre Sve veća posećenost sajta Agencije za privredne registre – Personal magazin\nAgencija za privredne registre Republike Srbije (APR) saopštila je danas da su u proteklih šest meseci zabeležene 2.239.393 posete internet prezentaciji te agencije.\nU saopštenju se navodi da su posetioci sajta najčešće koristili pretrage podataka, pa su tako zabeležene čak 1.196.598 pretrage podataka o privrednim društvima i 472.180 pretraga registrovanih podataka o preduzetnicima, evidentiranim u jedinstvenoj elektronskoj bazi podataka Registra privrednih subjekata.\nPretragu podataka o registrovanim ugovorima o finansijskom lizingu obavilo je 30.375 korisnika, dok su podatke o registrovanim zalogama na pokretnim stvarima i pravima potražila 36.489 korisnika.\nNakon naslovne strane i pretraga podataka, najposećeniji su bili i odeljci sa pitanjima i odgovorima u vezi sa procedurama registracije preduzeća i radnji, kao i rada Registra privrednih subjekata, u okviru koga se evidentiraju privredna društva i preduzetnici.\nNa ovim stranicama zabeleženo je 61.856 poseta u odeljku sa informacijama o preduzetnicima i 31.771 poseta u odeljku sa informacijama o privrednim društvima.\nVeliku posećenost beleži i odeljak posvećen finansijskim izveštajima (34.426 poseta), zatim odeljak sa zakonima, uredbama i pravilnicima (31 977) i odeljak sa informacijama o elektronskim podacima (29.485), koje Agencija isporučuje, pod određenim uslovima, zainteresovanim korisnicima.\nIz meseca u mesec Agencija beleži sve veću posećenost svog sajta, a to predstavlja podsticaj za dalje unapređenje i modernizaciju internet prezentacije, koja je svojevrsni servis za sve privredne subjekte, banke, medije i ostale zainteresovane korisnike, koji se pouzdaju u istinitost ovih javno dostupnih podataka iz elektronskih registara Agencije.\nSve veća posećenost sajta Agencije za privredne registre was last modified: July 25th, 2008 by Redakcija\nVrednost akcija Apple-a pala uprkos rastućem profitu


Đorđević: Biće objavljena lista poslodavac koji krše zakon - RTV Sreće Sombor\nĐorđević: Biće objavljena lista poslodavac koji krše zakon\nZoran Đorđević, ministar za rad, zapošljavanje, boračka i socijalna pitanja u Vladi Republike Srbije apelovao je na poslodavce da ne otpuštaju radnike dok je na snazi vanredno stanje, i najavio da će biti objavljena lista svih onih koji su nezakonito dali otkaz zaposlenima.\nMinistar je ukazao da je već organizovano da Nacionalna služba za zapošljavanje elektronskim putem prima prijave svih onih koji su ostali bez posla i da oni na taj način ostvare pravo na nadoknadu koja im pripada.\nPrema njegovim rečima, Ministarstvo će imati preciznije informacije kada krene onlajn prijava, mada već i sada ima prijave radnika zbog otpuštanja. Inspektorat rada će na osnovu tih prijava, kako je istakao, proveravati gde su radnici otpušteni, a da to nije učinjeno u skladu sa zakonom, nakon čega će preduzimati mere.\nĐorđević je objasnio da postoje zakonske mogućnosti kako da se rad dovede u zakonski okvir, a to su plaćeno odsustvo, smenski rad i rad od kuće, ali i podvukao da radnici ne mogu da budu poslati na neplaćeno odsustvo ukoliko nisu saglasni sa tim. On je naveo da prekid rada mora da bude sporazuman, bez obzira na to da li je reč o stalno zaposlenima, ili onima koji rade na osnovu ugovora.\nMinistar je apelovao na sve one koji su u samoizolaciji da uzmu rešenje od Ministarstva za rad ili MUP-a, da imaju papir, što zbog zloupotrebe onih koji ne žele da rade, što zbog toga da to poslodavci ne bi mogli da zloupotrebe i pravno gledano budu u pravu i daju otkaz.\nPreporuka Privredne komore Srbije za radno vreme maloprodajnih objekata\nApel građanima da prijave sumnju na kršenje mere samoizolacije


Održana 206. sednica Gradskog veća - www.025.rs\nwww.025.rs / SOMBOR / Održana 206. sednica Gradskog veća\nOdržana 206. sednica Gradskog veća\nGradsko veće grada Sombora održalo je 206. sednicu u utorak, 30. juna. Sednicom je predsedavala gradonačelnica Dušanka Golubović, a pred članovima Gradskog veća našlo se sedam tačaka dnevnog reda.\nČlanovi Gradskog veća odobrili su i nastavak finansiranja populacione mere Servis za podršku roditeljstva do kraja 2020. godine, koju sprovodi Crveni krst Sombor. Servis podrazumeva podršku zaposlenim samohranim roditeljima i roditeljima sa dvoje ili više maloletne dece, kao i zaposlenim bračnim parovima koji u svom domaćinstvu imaju maloletnu decu i starije i nemoćne roditelje o kojima brinu. Podrška se sastoji od pranja posteljine i ćebadi, kao i peglanja posteljine i garderobe, kako bi roditelji ili bračni parovi koji su zaposleni, zahvaljujući ovom servisu, imali više vremena da se posvete kako svojoj deci, tako i svojim roditeljima kojima je njihova pažnja i podrška preko potrebna. Za realizaciju mere populacione politike – Servis za podršku roditeljstva teritoriji Sombora i 5 naseljenih mesta Gradsko veće odobrilo je iznos od 1.248.000,00 dinara.\nTags: Gradsko veće, održana sednica\n(VIDEO) Veljko Ražnatović boksuje u Superligi Srbije i to za klub iz Sombora


Nedelja Daunovog sindroma Beograd–Banja Luka\nPočetna Aktuelnosti Najava događaja Nedelja Daunovog sindroma Beograd–Banja Luka\nNedelja Daunovog sindroma Beograd – Banja Luka\nU ponedjeljak, 18. marta, u Beogradu, u organizaciji Daun sindrom centra iz Banjaluke, Udruženja Daun sindrom iz Beograda i Centra za brigu o starima, deci i osobama sa invaliditetom Novi Beograd, počinje Nedelja Daunovog sindroma Beograd–Banja Luka.\nProjekat "Nedelja Daunovog sindroma Beograd–Banja Luka" podržan je i od strane predsjednice Republike Srpske Željke Cvijanović.\nOva manifestacija rezultat je sporazuma o saradnji između Udruženja Daun sindrom iz Beograda, Daun sindrom centra iz Banje Luke i Centra za brigu o starima, deci i osobama sa invaliditetom Novi Beograd koji je potpisan u januaru ove godine u Predstavništvu Republike Srpske u Srbiji.\nZoran Jelić, predsjednik Daun sindrom centra Banja Luka, zajedno sa četiri osobe sa Daunovim sindromom iz Banje Luke i njihovim pratiocima, predstaviće brojne aktivnosti koje imaju za cilj da prikažu konkretna dostignuća u rehabilitaciji osoba sa Daunovim sindromom i njihovom osposobljavanju za samostalan život.\nU ponedjeljak od 16.30 do 19 sati, u utorak 10 do 13 i 16 do 19 sati, u srijedu od 10 do 13 i 16 do 19 sati, u četvrtak od 10 do 13 sati, kao i u petak od 10 do 13 i 16 do 19 sati u Centru za brigu o starima, deci i osobama sa invaliditetom na Novom Beogradu (Bul. Milutina Milankovića 34) biće organizovne refleksomasaže, psihoterapija i muzikoterapija.\nU utorak, 19. marta, u 11 sati, aktivnostima Nedelje Daunovog sindroma Beograd–Banja Luka prisustvovaće Bosiljka Bošnjak, pomoćnica ministra za porodicu u Ministarstvu porodice, omladine i sporta u Vladi Republike Srpske i Mlađen Cicović, šef Predstavništva Republike Srpske u Srbiji.\nU okviru Nedelje Daunovog sindroma Beograd–Banja Luka, u četvrtak, 21. marta, u 17 sati biće obilježen Svjetski dan osoba sa Daunovim sindromom. Svečanosti u prostorijama Centra za brigu o starima, deci i osobama sa invaliditetom na Novom Beogradu prisustvovaće mr Irena Joldžić, direktor Centra za socijalni rad Banja Luka, Neven Stanić, načelnik Odjeljenja za kulturu, turizam i socijalnu politiku grada Banja Luka, Mlađen Cicović, šef Predstavništva Republike Srpske u Srbiji, i predstavnici iz Кabineta predsjednika Republike Srpske.\nNakon prigodnog umjetničkog programa i predstavljanja osoba sa Daunovim sindromom i polaznika rehabilitacionog programa, predviđeno je da u restoranu „Žirafa 23“ štićenici iz Banje Luke predstave svoje konobarske vještine.\nU petak, 22. marta, u 17 sati u Vili Republike Srpske (Užička 5) u organizaciji Predstavništva Republike Srpske u Srbiji biće priređeno zajedničko druženje za učesnike i organizatore Nedelje Daunovog sindroma Beograd–Banja Luka.\nPredstavništvo Republike Srpske u Srbiji od početka podržava aktivnost Daun sindrom centra iz Banje Luke na uspostavljanju saradnje sa Udruženjem Daun sindrom iz Beograda i institucijama Srbije, kao i sve druge aktivnosti vezane za ovu saradnju u cilju pomoći osobama sa Daunovim sindromom.\nSadržaj : 2989\nBroj pregleda članka : 4930201\nOtvaranje Međunarodne umjetničke kolonije „Krčedin 2020"\nSutra tradicionalna priznanja NJ.K.V. Prestolonasljednika Aleksandra\nTradicionalno priznanje najboljiim maturantima srednjih škola Srbije i Republike Srpske ni pandemija virusa konora nije prekinula\n20. Zavičajni zbor u Bukovcu: U nasleđe mladima\n© 2020 Представништво Републике Српске у Србији. Sva prava zadržana. Dizajn: Simone Creative. Web razvoj: Profi Media Group.


WHO i CDC: NOVA KLASIFIKACIJA GENETSKIH MUTACIJA SOJEVA COVID-19 – Galenika\nWHO i CDC: NOVA KLASIFIKACIJA GENETSKIH MUTACIJA SOJEVA COVID-19\nCentar za kontrolu i prevenciju bolesti (CDC) i Svetska zdravstvena organizacija (WHO) uspostavili su nove kriterijume za klasifikaciju genetski-mutiranih sojeva SARS-CoV-2 (u daljem tekstu varijanti).\nKarakteristike novih oznaka u klasifikaciji su:\nVARIJANTA OD INTERESA: ograničena prevalenca i širenje (unutar jednog ili više klastera), izgleda da vodi u porast broja novih slučajeva, potencijalno je zaraznija ili može da zaobiđe imunitet nastao infekcijom ilivakcinacijom, terapija i testovi možda neće dati adekvatne rezultate na ovu mutaciju. Trenutno postoje identifikovane 3 „varjante od interesa“.\nVARIJANTA ZA ZABRINUTOST: dokazano je kroz naučna istraživanja da ova mutacija ne odgovora na jednu ili više klasa terapije, da ometa standardne oblike testiranja na bolest, da u visokom procentu zaobilazi imunitet nastao infekcijom ili vakcinacijom, lakše se prenosi i značajnije dovodi do teških formi bolesti. Trenutno postoje identifikovanih 5 „varjanti za zabrinutost“.\nVARIJANTA VELIKIH POSLEDICA: izaziva teške forme bolesti i veći broj hospitalizacija, dovodi do neuspeha dijagnostičkih mera, redukuje efektivnost zaštitnih mera koje se sprovode, dokazano umanjuje efikasnost vakcinacije i primenjivanih terapija (antivirusni lekovi, monoklonska antitela). Trenutno ne postoje varijante SARS-CoV-2 koje se podižu do nivoa “velikih posledica“.\nIzvor: Centers for Disease Control and Prevention (CDC), World Health Organiazation (WHO).


Autor Todd Prince, priredio Dragan Štavljanin\nDok je istraga u Predstavničkom domu Kongresa SAD u postupku opoziva predsednika Donalda Trampa u fokusu tamošnje javnosti, paralelno se odvija još jedna drama, ali mnogo tiša, u kojoj Ukrajina takođe ima ulogu.\nU Kijevu posmatraju zabrinuto kako Rusija privodi kraju gasovod "Severni tok 2" uprkos pretnji američkog Kongresa da će uvesti sankcije kompanijama koje učestvuju u ovom projektu.\nKao retko kada, američki kongresmeni iz obe stranke su gotovo jednoglasno letos usvojili predloge zakona u cilju zaustavljanja projekta vrednog 11 milijardi dolara koji treba da ispod Baltičkog mora obezbedi dotok gasa do Nemačke.\nMeđutim, Rusija nastavlja da gradi gasovod, što joj je olakšala i nedavna dozvola danskih vlasti da postavi cevi u njenim vodama, dok je u Vašingtonu malo učinjeno na usvajanju pomenutih zakonskih akata u Predstavničkom domu i Senatu.\nTo izaziva zabrinutost u Kijevu, jer bi završetak "Severnog toka 2" omogućio Rusiji da u dopremanju gasa evropskim potrošačima zaobiđe do skora glavni tranzitni pravac preko Ukrajine, čime bi lišio ovu državu prihoda od nekoliko milijardi dolara na ime taksi. Istovremeno, američki zvaničnici se pribojavaju da će to ekonomski ojačati i ohrabriti Rusiju u ostvarivanju svojih geostrateških ambicija.\nRepublikanski senator Ted Kruz (Cruz), jedan od najžešćih kritičara "Severnog toka 2", ističe da će ovaj projekat osnažiti uticaj Rusije na energetski sektor u Evropi, te povećati rizik od njenog vojnog avanturizma pet godina nakon što je anektirala Krim i pomaže separatistima koji drže deo istočne Ukrajine.\nViše od 13 hiljada ljudi je ubijeno u ovim sukobima, a vlasti u Kijevu, koje se suočavaju sa finansijskim problemima, nastavljaju borbe sa proruskim pobunjenicima u Donbasu, koji republikanski senator Ros Džonson (Johnson), naziva ključnom tačkom (ground zero) u sporu između Moskve i Vašingtona.\nPojedini kongresmeni i ukrajinski zvaničnici strahuju da Predstavnički dom, koji je zaokupljen procesom Trampovog opoziva, neće postići dogovor sa Senatom o uvođenju sankcija pre završetka Severnog toka 2, što se očekuje početkom sledeće godine.\n"Ističe vreme da se zaustavi Severni tok 2," kazao je Kruz za Radio Slobodna Evropa (RSE).\n"Za nekoliko meseci Rusija će završiti gasovod što će omogućiti Putinu da dodatno ojača svoju armiju, iskorištava naše evropske saveznike i ugrozi energetsku bezbednost SAD", dodao je Kruz.\nDupliranje izvoza ruskog gasa u Nemačku\nRusija bi preko "Severnog toka 2" mogla da duplira izvoz gasa u Nemačku, koja je najveća evropska ekonomija.\nDo sada je izgrađeno 80 odsto gasovoda dužine 1.230 kilometara. Nakon dužeg razmatranja, Danska je u oktobru dozvolila postavljanje cevi u njenim teritorijalnim vodama – što je bila poslednja pravna prepreka za završetak ovog projekta.\nSpoljnopolitički komitet Senata je u julu usvojio inicijativu koju su pokrenuli Kruz i senatorka iz Demokratske stranke Džin Šahin (Jeanne Shaheen), za uvođenje sankcija kompanijama čiji su brodovi angažovani u polaganju cevi.\nSamo nekoliko firmi u svetu poseduje tehnologiju za postavljanje gasovoda na dnu mora – nijedna nije iz Rusije – što dodatno osnažuje inicijativu američkog Kongresa u zaustavljanju Severnog toka 2, izjavio je Kruz u septembru.\nSpoljnopolitički komitet Senata je usvojio pomenuti predlog sa 20 glasova "za" i samo dva "protiv", čime se naglašava jedinstvenost u stavu obe stranke. Istu inicijativu je usvojio u junu i spoljnopolitički komitet Predstavničkog doma. Međutim, oba doma tek treba da se izjasne u plenumu.\nOdlazeći predsednik ukrajinskog parlamenta Andrij Parubij uputio je u avgustu pismo predsedavajućoj Predstavničkog doma Nensi Pelozi (Nancy Pelosi) zatraživši od nje da stavi na glasanje predlog zakona o uvođenju sankcija na "Severni tok 2".\nČak Šumer (Chuck Schumer), lider manjinskih demokrata u Senatu kazao je krajem oktobra za RSE da njegova partija želi usvajanje zakona kojima bi se uvele dodatne kaznene mere Moskvi.\nNajtrože sankcije Rusiji: Čak Šumer\n"Demokrate se zalažu za najstrože sankcije Rusiji kao odgovor i na stalna nastojanja Putina i drugih stranih vlada da se mešaju u američke izbore, te ilegalnu rusku okupaciju Krima", naglasio je Šumer.\nOn nije precizirao koje dodatne mere želi da budu uvedene, ali nekoliko predloga cirkuliše u Kongresu, uključujući sankcije na prošireni spisak ljudi koji se smatraju bliskim Putinu, zatim ruskim bankama, te projektima Moskve za izvoz tečnog gasa (LNG).\n"Veoma se bojim ove opcije uvođenja sankcija širokog spektra", kazao je za RSE Oleksandr Harčenko, konsultant ukrajinske vlade koji je prošlog meseca putovao u Vašington u nastojanju da lobira za usvajanje pomenutih zakona u američkom Kongresu. "Potreban nam je zakon o sankcijama danas, a ne za nekoliko meseci kada se završi gradnja 'Severnog toka 2'", napomenuo je.\nU međuvremenu, Rusija lobira u cilju sprečavanja novih američkih sankcija.\nMoskva tvrdi da je "Severni tok 2" potreban da bi se nadomestio pad proizvodnje prirodnog gasa u Evropi.\nMeđutim, Harčenko ističe da gasovod preko Ukrajine ima veći kapacitet nego "Severni tok 2".\nNezgodan trenutak za Trampa\nSvaki zakon koji usvoji Kongres, da bi stupio na snagu mora da potpiše Tramp.\nOn je izjavio u junu da će razmotriti uvođenje sankcija kako bi onemogućio "Severni tok 2", dodajući da Nemačka treba da kupuje američki tečni gas umesto ruskog.\nPredsednik SAD je u prošlosti bio uzdržan u nametanju dodatnih kaznenih mera Rusiji. Međutim, inicijativa u američkom Kongresu uperena protiv "Severnog toka 2" kao i politike Moskve, dolazi u nezgodnom trenutku po Trampa zbog pritiska da iskaže podršku Kijevu.\nVećinske demokrate u Predstavničkom domu pokrenule su postupak opoziva protiv njega zbog sumnje da je zamrznuo vojnu pomoć Ukrajini da bi primorao njenog predsednika Volodimira Zelenskog da pokrene istragu čija je glavna meta Džo Bajden (Joe Biden), bivši potpredsednik SAD, a sada favorit za predsedničkog kandidata demokrata na izborima u novembru 2020.\nDve osobe dobro obaveštene o toku rasprave o ovom pitanju, kazale su za RSE, pod uslovom da im se ne objavi ime, da ukoliko Kongres ne usvoji pomenuti zakonski paket do kraja ove godine, on bi mogao postati deo Zakona o autorizaciji nacionalne odbrane (NDAA).\nMada se ovim aktom utvrđuju budžet i troškovi za odbranu, zakonodavci često uključe u njega i pitanja koja se ne odnose direktno na ovu oblast, zato što je gotovo izvesno da će biti usvojen do kraja godine.\nDžon (John) Herbst, bivši američki ambasador u Ukrajini, kaže da bi bila "sramota" ukoliko odlaganja zbog pregovora o širem spektru sankcija rezultiraju završetkom "Severnog toka 2".


Beriša: Rama švercuje drogu, u tunelima 9 milijardi evra\nBivši albanski premijer i predsednik Salji Beriša optužio je albansku vladu da direktno kontroliše šverc droge u Albaniji.\nPrema njegovim rečima, "više od devet milijardi evra droge sakriveno je u albanskim tunelima", preneli su danas makedonski mediji.\nU intervjuu za televiziju Njuz 24, Beriša je optužio albansku vlast, predvođenu premijerom Edijem Ramom, da je direktno umešana i da kontroliše proizvodnju i šverc marihuane u Albaniji.\n"Premijer Edi Rama je direktno umešan u proizvodnju, a sada i u sakupljanje droge... Tvrdim da je više od devet milijardi evra droge sakriveno u tunelima u Albaniji", rekao je Beriša.\nPrema njegovim rečima, "ima argumenata i da je brat sadašnjeg ministra unutrašnjih poslova Fatmira Džafaja deo velikog šverca albanske droge u inostranstvo", prenela je agencija Makfaks.\n13.07.2020 Vlada Kosova uvela nove mere (1592)\n13.07.2020 Trajković: Građani će snositi posledice jer su neobavešteni (722)\n13.07.2020 Na teritoriji opštine Gračanica koronavirusom inficirane 24 osobe (613)\n13.07.2020 U srpskim sredinama na Kosovu 38 novoobolelih (550)\n13.07.2020 Policija će početi sa kažnjavanjem zbog nepoštovanja mera zaštite (440)


Niška televizija » SAD poslale srpskog repera na Kubu 2009. sa tajnim zadatkom\nSAD poslale srpskog repera na Kubu 2009. sa tajnim zadatkom\nObjavljeno 11.12.2014. 21:46\nVAŠINGTON – Američka agencija za međunarodni razvoj (USAID) poslala je početkom 2009. godine srpskog muzičkog promotera Rajka Božića na Kubu, sa tajnim zadatkom da se udruži sa jednim od najozloglašenijih repera u Havani i nahuška omladinu protiv kubanske vlade, javio je AP.\nNa komunističkoj Kubi je to bio projekat zbog kojeg je Božić mogao da se nađe u zatvoru, te on nije otkrio svoje prave namere kubanskom hip-hop umetniku Aldu Rodrigesu, čuvenom po izvođenju protestnih numera protiv uticaja Kastrove vlade na svakodnevni život, prenosi AP.\nRodriges i njegova grupa „Los Aldeanos“ trebalo je da budu nesvesno uvučeni u tajni rat između Havane i Vašingtona, kao što pokazuju hiljade stranica dokumenata do kojih je AP došao, kao i desetine intervjua.\nBožićeva uloga je bila da poveća broj Rodrigesovih protestnih pesama, a njegov projekat je insipirisan protestnim koncertima studentskog pokreta koji je pomogao u svrgavanju bivšeg predsednika Srbije Slobodana Miloševića 2000. godine, navodi američka agencija.\nUSAID-ov tajni hip-hop projekat na Kubi imao je za cilj širenje demokratije, ali je kao i druge američke operacije na ovom ostrvu za izvođače imao amatere, primećuje AP.\nDokumenta pokazuju da je USAID više puta doveo nedužne Kubance i svoje operativce u opasnost, uprkos upozoravajućim znacima.\nVlasti su zatvarale ili ispitivale muzičare ili operativce USAID-a najmanje šest puta.\nZa Božića su tenzije sa vlastima bile deo igre, a hip-hop scena je, kako je napisao, bila „dovoljno subverzivna da bi bila ekstremno hladna, ali u isto vreme ne previse opasna da bi se na njoj igralo“.\nU pisanom saopštenju, USAID je juče naveo da je ovaj program bio deo četvorogodišnjeg ugovora u cilju jačanja civilnog društva koji je okončan 2012, ali poriče da je reč o tajnom programu.\nBožić je bio angažovan na projektima i u Tunisu, Ukrajini, Libanu i Zimbabveu, a o svojoj operaciji na Kubi – nije želeo da da komentar.\nTanjug 11.12.2014 19:23\nFoto AP, Darko Vojinović\nSedište Skotland jarda prodato grupi iz UAE\nPermakultura – više od uređivanja zelenih površina (VIDEO)


Ukrajinska vlast preti demonstrantima uvođenjem vanrednog stanja\nUkrajinska vlast preti demonstrantima uvođenjem vanrednog stanja\nUkrajinska ministarka pravosuđa upozorila je antivladine demonstrante koji su okupirali njeno ministarstvo da će zatražiti uvođenje vanrednog stanja ako ne odu.\nOlena Lukaš će, kako je rekla, uvođenje vanrednog stanja da zatraži od Nacionalnog saveta za bezbednost i odbranu ako demonstranti ne izađu iz zgrade ministarstva u Kijevu, koju su zaposeli u nedelju uveče i ispred koje su postavili barikade sa vrećama snega, preneo je BBC.\nRadikalna grupa aktivista Spilna sprava (Pravo delo) razbila je prozore na zgradi ministarstva pravosuđa i uništila zvaničan znak, prenela je agencija AFP.\nOpozicioni vođa i bivši bokserski šampion Vitalij Kličko posetio je tokom noći demonstrante i zatražio od njih da izađu iz zgrade, ali oni to nisu učinili.\nPolicija je otvorila istragu zbog upada i okupiranja državne zgrade.\nDo pobune je došlo širom Ukrajine, a opozicija je preuzela opštinske kancelarije u desetak gradova. Do napada na vladine kancelarije došlo je čak i u istočnim područjima zemlje gde predsednik Viktor Janukovič tradicionalno uživa jaku podršku.\nOpozicioni lider Arsenij Jacenjuk odbio je Janukovičevu ponudu da ga imenuje na mestu premijera jer, kako je Jacenjuk istakao, osnovni zahtevi demonstranata se moraju ispuniti, uključujući održavanje izbora.\nPrema zvaničnim podacima, u sukobu demonstranata i ukrajinskih snaga bezbednosti poginulo je troje ljudi, dok opozicija tvrdi da je šest osoba izgubilo život.


Otpuštanja će početi sledećeg meseca i trajaće do kraja godine, navodi matična kompanija "Booking Holdings Inc", a prenosi Seebiz.\nTa kompanija vlasnica je i kompanije za rezervaciju restorana "OpenTable" i "Priceline.com".\nBroj soba rezerviranih na "Booking.com" tokom prvog kvartala ove godine pao je za 43 odsto, na 124 miliona, a pad se nastavlja.\nTa kompanija je još u maju upozorila investitore da se pripreme za još gore u drugom finansijskom tromesečju, čiji bi rezultati trebalo da budu objavljeni u četvrtak.\nBooking.com ima 17.500 zaposlenih i više od 200 kancelarija širom sveta.\nBANKE SE SPOJILE, A 200 RADNIKA POSTALO VIŠAK Pola godine nakon spajanja banaka u Crnoj Gori na red došla i reorganizacija


Mark Markez i Valentino Rosi na stazi u Ostinu\nSlobodni treninzi i kvalifikacije nagoveštavali su žestoku borbu između Maverika Vinjalesa i Markeza najpre za pol poziciju, a potom i za pobedu. Međutim, niko nije mogao da pretpostavi da će se već na samom početku trke na vodećoj poziciji naći Dani Pedrosa, dok su se Markez i Rosi bili drugi, odnosno treći.\nVladar Ostina: Mark Markez\nVinjales je loše započeo trku na petoj poziciji, a potom se nakon nepuna dva kruga našao van staze i tako prekinuo pobednički niz.\nU nastavku, Pedrosa i Markez vodili su sjajnu borbu za prvo mesto, dok je Valentino Rosi usled dramatičnog kontakta sa Žoanom Zarkom bio primoran da "skrati" stazu. "Doktoru" je ovaj incident doneo je kaznu od plus 0,3 sekunde, ali je uprkos tome uspeo da odnese pobedu u duelu sa Danijem Pedrosom za drugu poziciju.\nMarkez i Rosi na postolju\nRosi se tako našao na pobedničkom postolju treći put zaredom ove godine i trenutno se nalazi na vodećoj poziciji u generalnom plasmanu sa 56 bodova, šest više u odnosu na Vinjalesa, dok je Markez treći sa 38.\nOvogodišnji Moto GP šampionat nastavlja se Velikom nagradom Španije u Herezu 7. maja.


Sterijino Pozorje po 66. put od 18. do 26. juna - TopVesti.rs\nI love Zrenjanin | pre 24 minuta\nSRPKINJE LUDE ZA ŠPANSKIM GLUMCEM: Znate ga iz čuvenog filma i hit serije, ZAVODNIK šokirao izjavom šta želi od ŽENA!\nMILOŠ BIKOVIĆ NOVOM FOTKOM ODUŠEVIO FANOVE: Najbolje je da pustiš i ĆUTIŠ!\nSterijino Pozorje po 66. put od 18. do 26. juna\nNOVI SAD - Sterijino pozorje 66. put će biti održano od 18. do 26. juna na sceni Srpskog narodnog pozorišta (SNP) u Novom Sadu, sa 10 predstava nastalih u doba pandemije u Takmičarskom programu, najavljeno je na konferenciji za medije. Najznačajniji pozorišni festivala u Srbiji, koji neguje pretežno domaću srpsku dramu ali sada i međunarodni kaakarakter,\nU okviru nedavno potpisanog sporazuma tri teatra, Srpskog narodnog pozorišta, Beogradskog dramskog pozorišta i Novosadskog pozorišta, od 7. do 11. maja, novosadska publika imaće priliku da pogleda pet predstava BDP-a, u najstarijem srpskom teatru. Predstava „Fine mrtve d(j)evojke“ , pisca Mata Matišića, u režiji Patrika Lazića, biće izvedena 7. maja,\nKomad niškog Narodnog pozorišta „Deobe“ koji je urađen u koprodukciji sa SNP-om iz Novog Sada i Narodnim pozorištem iz Prištine našao se među deset predstava koje će biti prikazane u zvaničnoj konkurenciji našeg najvećeg pozorišnog festivala Sterijinog pozorja. Za program ovogodišnjeg 66. Festivala Sterijinog pozorja u Novom Sadu, selektor dr Milivoje


PKS: O mogućnostima ulaganja SAD u ekonomije Srbije i Zapadnog Balkana - Boom93\nPozitivna iskustva kompanije poput Majkosofta i En Si Ara (NCR) su najbolja preporuka američkim investitorima da ulažu u srpski IT sektor, ocenjeno je na na prvoj Virtuelne konferencije o mogućnostima ulaganja SAD u ekonomije Srbije i Zapadnog Balkana (Virtual Road Show), prenela je večeras Privredna komora Srbije (PKS).\nU saopštenju je istaknuto da je Srbija tehnološki hab regiona Zapadnog Balkana i lider u razvoju softvera, veštačke inteligencije i pametnih IT rešenja koja se primenjuju u različitim sektorima.\nNaglašeno je i da “brzorastući i veoma perspektivan srpski IT sektor predstavlja odličnu bazu za razvoj autsorsing usluga i otvaranje razvojnih centara američkih, ali i drugih evropskih i svetskih kompanija”.\nNa virtuelnom dogadjaju je učestvovalo više od 100 predstavnika američkih kompanija, poslovnih asocijacija i državnih institucija, predstavnici Majkrosofta Srbija i Vlade Srbije,\nPKS je navela da su učestvovali su i predstavnci Ministarstva trgovine SAD, Trgovinskog odeljenja Ambasade SAD u Srbiji i Razvojne agencije Srbije\nNa skupu je istaknuto da se Srbija nalazi na 53. mestu medju 131 ekonomijom obuhvaćenom Globalnim indeksom inovacija (GII), koji rangira svetske ekonomije prema njihovim inovacionim kapacitetima.\nPKS je prenela da su učesnici saglasni da je “fokus Srbije na digitalnoj transformaciji, inovacijama i razvoju kreativnih industrija” i da to “predstavlja odskočnu dasku za jačanje saradnje sa američkim kompanijama”.\nNavedeno je i da su SAD 20. spoljnotrgovnski partner Srbije i da je ukupna razmena za osam meseci 2021., vredela 590 miliona dolara, što je povećanje od 12 procenata u odnosu na isti period lane.\nSavetnik predsednika PKS Nenad Djurdjević je na otvaranju konferencije izrazio zadovoljstv odzivom učesnika.\n“Nema bolje vesti za budućnost srpske i ekonomije celog regiona, od vesti o interesovanju više od stotinu američkih visokotehnoloških kompanija, prisutnih na današnjem onlajn događaju”, rekao je on.\nAmbasador SAD u Srbiji Entoni Godfri je rekao da je “odnos SAD i Srbije jači nego što je bio godinama unazad “i , kako je ukazao, “stalno se poboljšava”.\n“Posebno sam ponosan na našu saradnju u IT sektoru. Srbija je regionalni lider Zapadnog Balkana u digitalnoj transformaciji”, rekao je on.\nPozdravio je ulaganja Srbije u visoko obrazovanje koja su, kako je ocenio, učinila da mlada, motivisana i visoko obrazovana radna snaga postane okosnica srpske transformacije u oblasti digitalne tehnologije”.\nZamenik pomoćnika američkog ministra trgovine za Evropu i Evroaziju Dejvid De Falko je rekao da su “trgovinski odnosi SAD i Srbije raznoliki” i da se “šire i razvijaju”.\nNaveo je ida oni “pružaju višestruke koristi” za Zapadni Balkan i za region Evrope.\n“Tehnološki sektor u Srbiji je dinamičan i raste. Američka tehnologija je u najboljoj poziciji da pomogne Srbiji da izgradi svoj digitalni eko-sistem”, dodao je on.\nAmbasador Srbije u SAD Marko Djurić je podsetio na 140 godina diplomatskih odnosa dve države.\n“Radujem se nastavku uspešne saradnje sa Ministarstvom trgovine SAD i PKS na realizaciji aktivnosti iz domena ekonomske diplomatije, a posebno u godini kada slavimo 140 godina diplomatskih odnosa Srbije i SAD”, naglasio je on.\nPrvi “Virtual Road Show” organizovali su Trgovinsko odeljenje ambasade SAD u Beogradu i PKS, uz podršku Ambasade Srbije u SAD i Ambasade SAD u Beogradu.\nOznakePKS Privredna komora Srbije SAD Srbija ulaganje Zapadni Balkan


Najveća serija ubistava u nemačkoj istoriji: Ubio 90 ljudi, pacijentima ubrizgavao medikamente od kojih staje srce | WebTribune\nHome IZBOR Najveća serija ubistava u nemačkoj istoriji: Ubio 90 ljudi, pacijentima ubrizgavao medikamente od kojih staje srce\nOsuđeni ubica pacijenata Nils H. je navodno usmrtio 84 čoveka više nego što se do sada znalo. To su saopštili istražitelji iz Oldenburga nakon skoro tri godine rada. Hegel, koji je bio zaposlen kao negovatelj, danas ima 40 godina i nalazi se na odsluženju kazne doživotnog zatvora zbog šest slučajeva sa intenzivne nege u bolnici u Delmenhorstu nadomak Bremena. U dva slučaja je dokazano ubistvo, u dva teške telesne povrede i pokušaj ubistva. Ako se potvrdi da je usmrtio još 84 osobe, to bi bila najveća serija ubistava u nemačkoj istoriji, piše “Dojče vele“.


Tema: Azem Vlasi ambasador Kosova u Podgorici?\ndvokat sa Kosova Azem Vlasi najavio je da će verovatno na jesen doći u diplomatsku misiju u Podgoricu i istakao da njegova poseta zavisi od uspostavljanja diplomatskih odnosa Crne Gore i Kosova na ambasadorskom nivou.\n"U ovom trenutku još nije poznato kad će se to dogoditi. Po svemu sudeći, mogao bih biti imenovan za ambasadora Kosova u Crnoj Gori posle godišnjih odmora, to jest na jesen. To su informacije kojima ja raspolažem", istakao je Vlasi za podgorički list "Dan".\nOtvaranje kosovskog diplomatskog predstavništva u Podgorici je, kako je ocenio Vlasi, od velike važnosti, jer će se učvrstiti dobri odnosi između Crne Gore i Kosova. On je istakao da će se, nakon otvaranja diplomatskih predstavništava, međudržavni odnosi te dve zemlje biti bolje uređeni u mnogim aspektima.\n"Biće više međudržavnih sporazuma o uređenju mnogih pitanja koja život znače", smatra Vlasi i dodaje da to mnogo znači za proširenje i bolje uređenje međusobnih odnosa između Kosova i Crne Gore.\n12.07.2009., 16:07 #2\nRe: Azem Vlasi ambasador Kosova u Podgorici?\nSto bi rekao kolega al dumby "neki chobani,budale..........\n12.07.2009., 16:09 #3\nOn i Milo su bivše kolege iz SSOJ,KPJ,kumašini i pobratimi...koga može da čudi ovakav dobrosusedski potez?\n12.07.2009., 16:27 #4\nZa mene ovo i nije vest. Oni su se zbratimili onog dana kada montenigeri priznaše Kosovo , tako da je razmena ambasadora očekivani potez\nSamo mi nije jasno šta su i do sada čekali...valjda da skapiraju da im je i tako pukla sezona , pa sad i nema veze šta mi odavde mislimo.


Ambalaža sa zaštićenom atmosferom — Bosanski\nAmbalaža sa zaštićenom atmosferom - AliSOL\nAliSOL predstavlja posebnu liniju tehnologija, proizvoda i usluga razvijenih od strane kompanije SOL koja može dati potpun odgovor na različite zahtjeve kompanija koje koriste gasove za proizvodnju hrane.\nNaročito, ambalaža sa zaštićenom atmosferom koja koristi AliSOL predstavlja tehnologiju koja omogućuje jednostavno modifikovanje sastava gasova prisutnih u ambalaži, tokom pakovanja hrane, na primer kroz povećanje azota, inertnog gasa, i ugljen-dioksida, koji je bakteriostatički gas, sa ciljem ograničavanja prirodnog procesa kvarenja hrane zbog prisustva kiseonika.\nGasovi koji se koriste u AliSOL paleti proizvoda su strogo potvrđeni kao aditivi namirnicama i prirodno su prisutni u vazduhu koji udišemo: modifikovanje procenata tih gasova u ambalaži, njihove karakteristike se mogu iskoristiti za prodženje roka trajanja. Uglavnom se koriste azot i ugljen-dioksid, ali se takođe koristi i kiseonik za pakovanje crvenih mesa i određenih vrsta ribe: Kiseonik, ugljen-dioksid, argon, se koriste za poboljšanje konzerviranja pakovanih namirnica: korisnički zahtjevi za konzerviranjem prehrambenih proizvoda primjenom prirodnih tehnologija su oduvijek bili jedan od glavnih uslova koji se postavlja pred prehrambenu industriju a AliSOL predstavlja efikasan i efektivan odgovor na te zahtjeve.\nPakovanje sa AliSOL zaštitnim gasovima omogućava:\n• duži vijek trajanja svježih namirnica, čak i dvostruko duži u odnosu na pakovanje na vazduhu;\n• smanjenje ili eliminisanje hemijskih aditiva potrebnih za sprječavanje osnovnih procesa prirodnog kvarenja proizvoda;\n• izbjegavanje lomljenja koje izaziva vakumirana ambalaža, uz zadržavanje neizmjenjenog izgleda upakovanih prehrambenih proizvoda;\n• unaprjeđenje proizvodne efikasnosti i efikasnosti distribucije prehrambenih proizvoda.


Na prodaju 46 godina star Fiat 128 koji je prešao 17.861 km - BIGportal.ba\nNa prodaju 46 godina star Fiat 128 koji je prešao 17.861 km\nOktobar 6, 2019 Oktobar 6, 2019 023\nKada je predstavljen 1969. godine, Fiat 128 je doneo revoluciju u automobilskom svetu.\nPrvi Fiatov automobil s prednjim pogonom je imao poprečno postavljen motor u “nosu”, nudio je dosta prostora, dobro ležanje, pa ne čudi da je nagrađen titulom “Evropskog automobila 1969. godine”.\nFiat 128 je bio popularan i na našim prostorima kao Zastava 128 licencno pravljena u Kragujevcu. Nažalost, najveći broj čuvenih “osmica” je već odavno završio pod presama, dok je retke preživele primerke odavno nagrizla rđa.\nUpravo zato primamljivo zvuči oglas za prodaju jedinstvenog primerka italijanske automobilske istorije. Na Apeninima se prodaje Fiat 128 s neverovatnih 17.861 km na kilometar-satu. Prvi i jedini vlasnik automobila je bio Giuseppe Pettinicchi, rođen 1932. godine, koji je krajem 1973. kupio “128-icu” u Fiatovom salonu u gradu Campobasso (severno od Napulja), piše Radiosarajevo.ba.\nPettinicchi je bio zaposlen u opštinskoj uprave Campobassa, koristio je Fiat vrlo malo i još uvek je jedini registrovani vlasnik. Nakon njegove smrti početkom ’80-ih godina, supruga Maria je parkirala Fiat u zatvorenoj garaži i niko iz porodice ga više nije vozio. Udovica je 2016. godine predala Fiat prijatelju Nicolinu Orienteu, koji je automobil ustupio na sređivanje M. Alonziju, lokalnom specijalisti za Fiatove oldtajmere. Alonzi je uklonio male delove rđe u zadnjem delu što je bio jedini nedostatak automobila. Preostali delovi karoserije, unutrašnjosti i mehanički delovi su u originalnom stanju.\nPočetkom 2017. godine izvršen je veliki servis, zamenjeni su ležajevi, kočnice, izduvni sistem, gume i kvačilo. Komplet alata u prtljažniku je još uvek u besprekornom stanju, novi kupac dobiće originalnu registraciju vozila iz 1973. godine, priručnik, čak i servisnu knjižicu s nekoliko unetih datuma.\nZa one koji ne znaju: Reč je o originalnom modelu koji je pokretao 4-cilindrični benzinac zapremine 1116 kubika, snage 55 “konja”.\nCena jedinstvenog oldtajmera je 15.900 evra, mnogo više nego što ga je platio Giuseppe Pettinicchi pre 46 godina u Fiatovom salonu.


02.01.2018 10:52 | Srna\nBanjaluka - Predsjednik Narodne skupštine Republike Srpske Nedeljko Čubrilović ističe da je parlament Srpske najefikasnija zakonodavna institucija u BiH, pa i u okruženju, kada je riječ o usvajanju zakonskih akata i tematskih cjelina, te da su u 2017. godini usvojena 53 zakona.\nČubrilović u intervjuu Srni navodi da je Narodna skupština Republike Srpske u 2017. godini održala 11 sjednica, od čega sedam redovnih i četiri posebne, a ukupno je zasjedala 38 dana.\n"Kada je riječ o zakonodavnom dijelu, Narodna skupština usvojila je 53 zakona, od čega 42 planirana Programom rada i 12 mimo Programa. U 2017. godini Skupština je realizovala 59 tematskih cjelina", precizira Čubrilović.\nPoređenja radi, kaže Čubrilović, Parlamentarna skupština BiH u 2017. godini usvojila je pet zakona i 27 ostalih akta, dok je Predstavnički dom Parlamenta Federacije BiH usvojio 35 zakona i 20 ostalih akata.\n"Narodna skupština Srbije usvojila je 86 zakona i 62 odluke, dok je Hrvatski sabor usvojio 62 zakona i 193 odluke.\nI ovi uporedni pokazatelji govore da smo, kada je riječ o radu parlamenata u BiH, ali i u okruženju, imali najbolje rezultate i u 2017, kao i u svim prethodnim godinama", navodi Čubrilović i ocjenjuje da parlament, ipak, može još efikasnije da radi.\nPrema njegovom mišljenju, dio poslanika u Narodnoj skupštini je u 2017. godini bio veoma konstruktivan, ali je bilo i onih koji su pokušali da zloupotrebe parlamentarnu demokratiju ulaganjem stalnih prigovora, konstantnih, ponekad i besmislenih ili uvredljivih replika.\n"Najbolju ocjenu za njihov rad daće birači, odnosno oni koji su poslanicima dali mandat da u parlamentu zastupaju njihove interese. Vidjećemo kako će i ko od njih dobiti još jedan mandat u Narodnoj skupštini, jer će na opštim izborima svačiji rad, pa i poslanika, doći na ocjenjivanje", poručuje Čubrilović.\nOn ocjenjuje da nije bilo lako, u političkom, a ni u organizacionom smislu, rukovoditi Narodnom skupštinom, kada se nije znalo ko sutra zastupa koju političku ideju, ali i ko gdje sjedi u plenarnoj sali.\nPrema njegovim riječima, Narodna skupština Republike Srpske održala je sjednice, usvojila zakone i nije dozvolila blokadu u svom radu.\n"Lično smatram da je poljuljan ugled onih koji su zviždali i pokušali da blokiraju rad parlamenta.\nNe sporeći nikome legitimno pravo političke borbe, smatram da je opozicija imala lošu procjenu kada je pribjegla tom metodu, jer narod ne voli haos, nered i posebno ne voli kada neko silom pokušava da omogući institucije da funkcionišu", ističe Čubrilović za Srnu.\nKomentarišući tvrdnje opozicije da su prekršeni zakoni i Poslovnik o radu Narodne skupštine zbog hitne procedure prilikom usvajanja budžeta Srpske za ovu godinu, Čubrilović objašnjava da nije prekršena nijedna procedura, niti Poslovnik i podsjeća da je od 2008. godine do danas budžet samo dva puta išao u proceduru - prvo u nacrtu, a potom u prijedlogu.\n"Mnogo je važnije da su budžet Srpske i ekonomska politika usvojene na vrijeme i da se nije išlo na privremeno finansiranje. Opozicija nije u pravu kada tvrdi da su procedure prekršene", naglašava Čubrilović.\nKada je riječ o posljednjih deset godina, podsjeća on, samo dva puta - i to 2012. i 2016. godine, budžet je u proceduru išao prvo u nacrtu, a po hitnoj proceduri je usvojen 2007, 2010, 2013, 2014. i 2015. godine.\n"Nakon ovih statističkih podataka, jasno je da opozicija nije imala adekvatan argument za neučestvovanje u radu Narodne skupštine", smatra Čubrilović.\nOn napominje da Vlada i Narodna skupština Republike Srpske usaglašavaju program rada na početku godine i da dinamika rada parlamenta, uglavnom, zavisi od tempa izvršne vlasti koja zakonodavcu dostavlja zakone i druge akte.\n"Pratili smo tu dinamiku na pravi način i sjednice su zakazivane čim bi dobili dovoljno materijala potrebnih za to", navodi predsjednik Narodne skupštine Republike Srpske Nedeljko Čubrilović.\nSaradnju Narodne skupštine sa parlamentima u okruženju Čubrilović ocjenjuje kao odličnu.\n"Nedavno sam boravio u parlamentu Mađarske, prije toga u parlamentima italijanskih i austrijskih regija, u parlamentu Sankt Peterburga i mnogim drugim.\nProšlog mjeseca, potpisan je Memorandum o saradnji službi Narodne skupštine Republike Srpske i Skupštine Autonomne Pokrajine Vojvodina. Naravno, potrebno je naglasiti izvrsnu saradnju sa Narodnom skupštinom Srbije", istakao je Čubrilović.\nOn kaže da će Narodna skupština u ovoj godini, koja je i izborna, donositi sistemske zakone i izražava nadu da se politička borba neće na ružan i destruktivan način sa predizbornih skupova prenositi u parlament.\n"Postoji stara poslovica koja kaže da onaj ko ima argumente nema potrebu da viče kad govori, a Narodna skupština jeste mjesto u kom se vodi demokratska bitka ukrštanjem argumenata.\nNadam se da će to biti najjače oružje svih učesnika izbora i da ćemo uspješno okončati mandat devetog saziva Narodne skupštine", rekao je Čubrilović u intervjuu Srni.


Početak/Društvo/Rančevi i školski pribor za đake prvake\nMerošinske Vesti 17. septembra 2020.\nUčenici prvog razreda sa teritorije opštine Merošina dobili su potreban školski pribor. Za 108 đaka prvaka obezbeđeni su rančevi sa priborom, sveskama, futrolama i blokovima.\nPovodom početka školske godine, prvake je u svojim školama obišao predsednik opštine Merošina Saša Jovanović sa svojim saradnicima i direktorom škole Bobanom Radenkovićem. Oni su tom prilikom uručili školski pribor učenicima prvog razreda, koji je obezbedila lokalna samouprava.\nUmesto tradicionalne priredbe, ove godine, u specifičnim uslovima, prvacima su pokloni uručeni ispred njihovih škola, uz poštovanje mera zaštite od korona virusa.\nOŠ Jastrebački partizani prvaci Saša Jovanović predsednik\nUskoro lepše prostorije MZ Čubura